Bikoa – 4 orrialdea – LabCaf\nMetalgintza arloko hitzarmena aldarrikatu dute Ordizian, bigarren greba egunean\nMetaleko hitzarmena defenda dezagun zioen pankartaren atzean ehunka lagun bildu dira gaur Ordizian, azoka egunarekin bat eginez egin duten manifestazioan. Metalgintzan aste honetarako deituriko bigarren greba eguna izan da gaurkoa. Zehazki, LAB, CCOO, UGT eta ESK sindikatuek deituta astelehenean egin zuten lehen greba eguna, gaur bigarrena eta etzi izango dute hirugarrena. Manifestazioaren amaieran, Aitor Urkiola LABeko ordezkariak herrialdeko hitzarmenaren aldeko defentsa …\nLABeko hainbat kide Adegiren egoitzan kateatu dira hitzarmenen defentsan\nLAB sindikatua Adegiren egoitzaren aurrean izan da gaur goizean herrialdeko hitzarmenen egoera larriaren erantzulea patronalaren inmobilismoa eta blokeoa dela salatzeko. Sindikatuko hainbat kide bulegoen sarreran kateatu dira sektoreko eta enpresetako hitzarmenen defentsan eta langileon eskubideak bermatzeko bide bakarra borroka eta mobilizazioa dela aldarrikatuz. Langileon eskubideen alde kateaturik zeuden LABeko kideak bertatik botatzeko Adegik poliziari deitu dio eta tentsio momentuak bizi izan dira …\nAste honetako hiru grebetako lehena burutu dute metalgintzako hitzarmenaren harira\nHITZARMEN PROPIOA DUTEN ENPRESEKO DELEGATUEN AGERIALDIA:\nGaur hemen enpresa haundietako sindikatu ezberdinetako delegatuak bildu gara. Helburua batekin, Metaleko hitzarmenaren aldeko borrokari gure atxikimendu osoa ematea. Bereziki datorren asteko 17, 19 eta 21eko egunetarako hitzarmen honen blindajerako egingo diren greba deialdiari gure atxikimendua ematera.\nHemen gauden guztiok enpresa eremuan paktu edo hitzarmen propioa eduki arren, bat egiten dugu datorren asteko greba egunekin. Arrazoiak honakoak dira:\n1-Hitzarmen sektorial honek barnebiltzen dituen eskubide kolektiboak determinanteak dira metaleko langile guztiontzako. Determinanteak enpresa eremuan negoziaketa kolektiborako eskubidea ez duten enpresa ertain eta txikientzako, eta determinanteak paktua edo hitzarmen propioa dugun enpresetako langileentzako. Determinanteak dira gure paktu eta hitzarmenak negoziatzeko oinarrizko abiapuntua izan delako beti.\n2013-05-13an Ekainak 17, 19 eta 21erako Gipuzkoako Metaleko Hitzarmenaren defentsan burututako bozketen emaitzak ondorengo hauek izan dira: BAI 593 EZ 513 ZURIAK 100 BALIOGABEAK 7 DENERA 1213 OHARRA: Ondorioz, egindako deialdiak onartuak izan dira eta GREBA izango da CAF enpresan 3 egun horietan. GAUEKO TXANDARAKO OHARRA Gaueko txandakoek eta 4. Errelebokoek igande, astearte eta osteguneko …\nMetalgintzako grebak jarraipen zabala izan du Goierrin\nManifestazioa egin zuen atzo LABek Beasainen, metalgintzako greba egunean\nGipuzkoako metalgintzako enpresetako langileek greba eguna izan zuten atzokoa, eta Goierrin ere jarraipen zabala izan zuen lanuzteak. Iluntzean Beasainen manifestazioa egin zuten ehunka lagunek LABek deituta. Herriko kaleak zeharkatu ondoren, Udaletxe aurrean eman zioten amaiera. Bertan, sindikatuko kide batek nabarmendu zuenez “presioak egon dira enpresetan, baina ozenki esan diogu Adegiri ez garela ezkutatzen, borrokara prest gaudela, aurrez aurre, hitzarmen sektorialaren …\n2013-05-22an M-24rako Gipuzkoako Metaleko Hitzarmenaren defentsan eta M-30rako GREBA OROKORRERAKO deialdien bozketen emaitzak ondorengo hauek izan dira: BOZKETA M-24 M-30 BAI 926 858 EZ 150 218 ZURIAK 42 43 BALIOGABEAK 5 3 DENERA 1123 1122 OHARRA: Ondorioz, M-24 eta M-30rako egindako deialdiak onartuak izan dira eta GREBA izango da CAF enpresan 2 egun horietan. GAUEKO TXANDARAKO OHARRA M24: …


sexualitatea « VGaztea bloga\n“Sexualitateak digitalean” edizio berria\nKategoriak: Gazte Plana — Etiketak: emaize, formakuntza, gasteiz gaztea laguntzaileak, sexualitatea — 18 urtarrila 2021 08:00\nTeknologia digitalak eta hauek pertsonen bizitzan duten eragina dira, oraindik ere, on line prestakuntza honen ardatzak. Oraingoan, 8. edizioa izango da. Azterketa eta hausnarketa, sexologia substantiboaren ikuspegitik.\nIkastaroak 7 modulu ditu, 7 astetan banatuta (70h). Otsailaren 5ean hasi eta martxoaren 28an bukatuko da ikastaroa.\nAurrez aurreko ikastaroa: ‘Erotika 3.0: zibersexua, sexting-a eta intimitatea pornografia bihurtzea nerabezaroan’\nKategoriak: Gazte Plana — Etiketak: formación, formakuntza, Gazteriaren Euskal Behatokia, sexualitatea — 14 urria 2020 09:00\nGazteen Euskal Behatokiak antolatu du ‘Erotika 3.0: zibersexua, sexting-a eta intimitatea pornografia bihurtzea nerabezaroan’ ikastaroa. Ane Ortíz Ballesterosek, EMAIZE Sexologia Zentroko Sexologian aditua (InCiSex) eta Magisteritzan diplomatuak emango du ikastaroa.\nIzena emateko epea: urriaren 8tik 15era\nKategoriak: Gazte Plana — Etiketak: emaize, formakuntza, gasteiz gaztea laguntzaileak, sexualitatea — 18 ekaina 2020 07:00\n“Sexualitate digitalak” on-line ikastaroaren V. edizioa\nKategoriak: Gazte Plana — Etiketak: gasteiz gaztea laguntzaileak, gazteak, jóvenes, sexualitatea — 31 urtarrila 2020 08:00\nEmaize 3.0-k “SEXUALITATE DIGITALAK” on-line ikastaroa berriro aurkezten du, haurtzaroan eta gazterian aniztasunetik jabetzeko, laguntzeko eta hezteko lan egiten dutenei zuzenduta.\n“De-generando amor” hitzaldia\nKategoriak: Gazte Plana — Etiketak: gasteiz gaztea laguntzaileak, gazteak, sexualitatea — 07:30\nARTgia sorgune & aretoak eta Lumagorri elkarteak “De-generando amor. Ibilaldia maitasunaren ertzeetatik” hitzaldia antolatuko dute, Sejo Carrascosa Lópezek emandakoa.\nData: otsailak 13\nLekua: ARTgia sorgune & aretoa (Jose Lejarreta 41)\nGazteria Azterlanen Aldizkaria 123. Espainiako gazteen osasun afektibo-sexuala\nKategoriak: Gazte Plana — Etiketak: Gazte Plana, gazteak, Gazteria politikak, Informazioa, injuve, sexualitatea — 23 urtarrila 2020 08:00\nAfektibitateak eta sexualitateak garrantzi handia dute nerabezaroan eta gaztaroan, bi dimentsioetan sortzen diren behar berriengatik, eta etengabeko erronkak ezartzen dituzte. Nerabeen eta gazteen bizitza sexuala eta afektiboa behar bezala ulertzeko, kontuan hartu behar da esplorazio-prozesu horretan gerta daitezkeen ibilbideak anitzak direla, bai eta bide horiek azaltzen laguntzen duten faktoreak ere; izan ere, pertsonaren berezko ezaugarriak ez ezik, haren testuinguru soziokulturalari eta pertsonarteko testuinguruari dagozkionak ere kontuan hartu behar dira.\nEra berean, ibilbide horiek ulertzeak eta osasun-, hezkuntza- eta komunitate-arloko esku-hartzeak gerta daitezkeen arriskuak kontuan hartzeaz gain (sexu-transmisiozko gaixotasunak, nahi gabeko haurdunaldiak, jokabide oldarkorrak, etab.), ongizateko eta gogobetetze afektibo-sexualeko esperientziak ere kontuan hartu behar dituzte, bereziki aintzat hartu ez direlako.\nNolanahi ere, oraindik asko dira konpondu gabe dauden gaiak, bereziki konplexutasun eta/edo kalteberatasun handiagoko egoeraren batean dauden pertsonei dagokienez (LGTBI+ pertsonak, dibertsitate funtzional eta/edo intelektuala dutenak, etab.); horregatik, lanean jarraitu behar da nerabeek eta gazteek beren bizitzetan aurre egin behar dieten zereginen ebazpen positiboa hobetzeko, garapen afektibo-sexual osasungarria lortze aldera.


ADARRAREN PUNTAN: BIZIPOZA EZ DUSKU IÑORK ERUENGO\n2020(e)ko abenduakren 21(a), astelehena\nBIZIPOZA EZ DUSKU IÑORK ERUENGO\nBat-batean, neguko arropa berriro jantzi, anorakaren barruko poltsikoan haztatu eta hara! Aspaldiko kontzertu baten sarreraren gordekina aurkitzen dut: 2020ko otsailaren 7an, Tomasito Bilboko 'Back Stage Liven'. Nire gogora itzuli dira, bideoklipa balitz bezala, gau hartako irudiak. Lagun zaharrekin topatzea, besarkadak, barreak. Tomasek, beti bezala, mundu guztia poltsikoan sartu zuen. Jendaurrean «agustisimisimo» ikusten zitzaion, beraxek definitu zuenez. Aretoa benetan girotua agertu arren, ez zen dantza egiteko edo barrarantz mugitzeko inongo estutasunik izaten. Bada, kontzertu biribil horietako bat.\nOrain sarrerari begira, egun hartatik mendeak igaro direla iruditzen zait. Artean ezin asmatu hilabete baten buruan dena hankaz gora jarriko zitzaigunik.\nUne hartan koronabirusa txinatarren arazo urrun bat zen, maskarak gure bizitzetatik kanpo zeuden objektuak ziren, oso noizean behin ikusten genituenak eta oso gremio zehatzei lotuta zeudenak. Aireportu batean norbait ikusten bazenuen musukoa ahoan, zeure buruari galdetzen zenion gaixotasun arraroren bat izango ote zuen.\nEz genekien oso ondo 'gel hidroalkoholikoa' zer zen eta 'erresilientzia', 'covid', 'telelana' edo 'ERTE' bezalako hitzak ez zeuden gure hiztegietan. Hori izango litzateke nire orain arteko azken kontzertua, 'streaming'ean eskaintzen direnak alde batera utzita, noski. Anglizismo hori gure artean bizitzera geratu direnen artean dago. Egia esan, horrelako emanaldiak, nahiko eskasak izanik, ezinbestekoak bihurtu dira artista batzuek iraun dezaten, baina, oro har, ekitaldi hotzak eta urrunak eskaintzen dizkigu, eta hutsune handiak sumatzen dira irudi eta soinu aldetik. Besarkadaz beteriko otsaileko egun urrun hartan, ahalik eta gizarte-distantzia txikiena gordetzeko ahalegintzen ginen, nekez jakin genezakeen martxo beldurgarri baten atarian geundela. Laster etorriko ziren: hildako ugari, osasun zerbitzuak gainezka, milaka familien ekonomia egoera larrian, negazionistak, «balkoiko poliziak», apokalipsiaren profetak…Txertoa zen guztion itxaropena, baina ez zen iristen. Etxe askok, haurren eskuek margotutako ortzadarrak erakusten zituzten, itxaropen handiko mezu batekin: «Dena ondo aterako da». Baina, egia esan, konfinamendua amaitu ostean dena «erdipurdi» geratu zen, eta hildakoak, ohartarazpenak eta itxierak ez ziren betiko desagertu. Niretzat, beste askorentzat bezala, urte arraroa izan da. Telelana eta bilera telematikoak ezagutu ditut, baita zibererasoak ere, Getxoblog saria nire blogei ematen zieten ekitaldian, hain zuzen ere. Nire urteko zerrendan, hauek ere bai: bidaia gutxi eta laburrak, telesail eta film asko eta whattsapp ugari, agian gehiegi. Jakina, norbaitek egoera horri etekina atera badio, Mark Zuckerbergek eta bere inperio zoragarriak aterako zion. Errezeloak eta itxaropenak uztartzen dituen giro batean amaitzen zaigu urtea. Nahiago dut pentsatu, hau guztia gure gizarte-harremanak eta zerbitzu publikoen garrantzia «birpentsatzeko» (modako beste hitz bat) baliagarria izango dela. Aretxabaletako merkatariek bideo zoragarri bat argitaratu dute 'Brian's Life' pelikularen amaiera berdindu nahian , «bizitzako alde distiratsuan» kokatzera gonbidatzen gaituena. Euren berbetan esateko: «Bizipoza ez dusku inork eruengo». Ea egia den!\nEtiketak: Aretxabaleta, Bizipoza, iritzia, Roberto Moso


Argiztapen publikoa LED argiekin | Consumer\nArgiztapen publikoa LED argiekin\nTeknologia horrek onurak baino kalte gehiago eragin ditzake bereizi gabe instalatzen bada\nGobernuak argi publikoen gastua murriztea energia aurrezteko neurrietako bat dela adierazi du. Egungo bonbillen ordez LED motako bonbillak jartzea da helburu horretarako aukeretako bat. Sektoreko enpresek beren abantailak azpimarratzen dituzte, eraginkortasun eta iraupen handiagoa baitute. Hala ere, zenbait adituk teknologia horren eragozpenak gogorarazten dituzte, abantailak baino kalte gehiago ekar ditzaketenak. Horregatik, edozein aldaketa erabaki aurretik aukerak arretaz aztertzea gomendatzen dute.\nLEDdun argiteria publikoa, oraindik ez\nEspainiak 450 milioi euro gastatzen ditu argiteria publikoan, ia Alemaniaren bikoitza, eta kontzeptu horrengatik watt gehien kontsumitzen duen Europako herrialdeetako bat da, Alejandro Sánchez buru duen Madrilgo Unibertsitate Konplutentseko (UCM) ikertzaile-talde batek egindako ikerketa baten arabera.\nEspainiak 450 milioi euro gastatzen ditu argiteria publikoan; kontzeptu horrengatik watt gehien kontsumitzen duen Europako herrialdeetako bat da.LED teknologia duten argiak (Light Emision Diode edo argi-igorpeneko diodoa) izan litezke xahubide hori kontrolatzeko hautagai egokienak. Hala ikusten dute, gutxienez, sektoreko enpresa batzuek. Hellak, automobiletarako produktuak hornitzen dituen multinazionalak, dio Espainiako udalek %60 eta %80 artean murritz dezaketela beren udalerrietako argien guztizko energia-kontsumoa, horrelako argi eraginkorragoak erabiliz gero. Kontuan hartzen bada herri bateko aurrekontu partidaren %40 eta %60 artean argiteria publikoa dela, diru asko aurreztuko litzateke.\nKonpainia honetako arduradunek LED teknologiaren abantailak azpimarratu dituzte. Energia gutxiago kontsumitzeaz gain, hamabi bat urteko bizitza erabilgarria du (50.000 ordu); argiteria publikoko sistemak, berriz, hiru urtekoak dira, eta mantentze-kostua oso txikia da.\nHala ere, teknologia horren gaur egungo baldintzek onura baino kalte gehiago ekar ditzakete praktikan. Hasteko, Alejandro Sánchezek uste du ezinezkoa dela instalazioetan %80 aurreztea. UCMko adituak positibotzat jotzen ditu LED teknologiaren aukerak, baina ez gaur egun instalatzen diren ereduekin eta egiten den moduarekin.\nEkonomia, osasuna eta ingurumenerako eragozpenak\nCel Fosc Argi Kutsaduraren aurkako Elkarteko arduradunek azpimarratu dute LED argiek dituzten eragozpenak konpondu arte itxaron behar dela:\nEz dira beti aukerarik onena: informazio komertzialak bere ontasunak areagotzen ditu. Ez da beti LED bat eraginkorragoa izaten, kasu batzuetan energia gehiago kontsumitu behar baita beste bonbilla batzuek adina argi igortzeko.\nOsasunean eragina izan dezakete: zenbait ikerketa zientifikok frogatzen dute LEDen argi zuriak melatoninari gehiago eragiten diola. Hormona horrek gorputzaren erritmo zirkadianoa kontrolatzen du eta hainbat gaixotasunetatik babesten du, hala nola endekapenezko alterazioetatik edo zenbait minbizi-motatatik.\nLED bat ez da beti eraginkorragoa, haren erabilerak osasunean eta ingurumenean eragin dezakeIngurumenari ere kalte egin diezaioke: LEDen argi zuriak erradiazio kopuru handia igortzen du uhin laburreko luzeretan. Beraz, gaueko bizimoduko espezieen portaera gehien aldatzen duena da. Argiteriari buruzko araudirik aurreratuenek argi-fluxuaren 440 nanometrotik beherako luminariak eskatzen dituzte, eta egungo LED zuriek balio hori gainditzen dute.\nArgi-kutsadura eragin dezakete: haren argia eraginkortasun handiagoz sakabanatzen da atmosferan, eta, beraz, argi-halo bereizgarria areagotzen du. Hori dela eta, behar bezala instalatzen ez bada, argi-kutsadura handiagoa eragin dezake ordezkatuko dituen argi-kutsadura baino.\nBaina eragozpenak ez dira hor amaitzen. Estatu Batuetako Geofisika Batasunaren azterlan baten arabera, mota horretako argien distirak airearen kutsadura handitzen du, zenbait erreakzio kimikotan eragiten baitu. Nitrogeno oxido gehiago sor litezke, hiriko poluzioan nahasitako gasetako bat.\nBestalde, Ecologistas en Acción-ek adierazi du bonbillak Espainian egiten diren edo Txinatik ekartzen diren zehaztu beharko litzatekeela, horien ingurumen-estandarrak ez baitira hain zorrotzak.\nNola lortu LED bidezko argiztapen publiko ona\nArgiztapen publikoaz arduratzen diren administrazioek aditu independenteekin aholku eman beharko lukete irtenbiderik egokiena aukeratzeko. Instalazio berriak martxan jarri aurretik, Cel Fosc elkarteak gomendatzen du zalantzaren bat izanez gero zuhurtasun-printzipioa hartzea.\nBestalde, Sánchezek uste du aukerarik onena LED horiak izango liratekeela, edo, zuriaren alde eginez gero, kudeaketa-sistema adimenduna, beharrezkoa denean soilik piztuko dena. UCMko adituak zehaztu du LEDek hamarren bat segundo baino ez dutela behar potentzia betean argitzeko. Horregatik, energia aurrezteaz gain, segurtasuna handituko litzateke, pertsonen presentzia kaltetuko bailuke. Europako E-streetlight proiektuak aukera horren aukerak ikertzen ditu.\nArgiztapen publikoan LEDa erabiltzen duten hiriak\nHiri eta herri batzuk beren kaleak partzialki edo osorik argitzen hasi dira. Lippstadten (Alemania), arduradunek LED teknologiako 450 luminaria jarri dituzte, eta urtean 117.000 kWh aurreztu dituztela eta karbono dioxidoaren (CO2) emisioak nabarmen murriztu direla diote.\nEspainian, Bartzelonako L’Estany udalerri txikia da Europako lehenengoa. Argiteria publikoa LED teknologiara erabat aldatu da. Arduradunen arabera, eragiketa 46.000 euro inguru kostatu zen, baina lau urte baino gutxiagoan amortizatuko dutela uste dute. Hala, 400 biztanle inguruko udalerriak energia-kontsumoa %80raino murriztea eta co2-emisioak %65 murriztea lortuko duela diote.\nIluminación-eu kutsadura Led-eu


Parrapean, euskarazko komikien jaialdi berria - Begoñaldea - 2014-11-27 - Uriola.eus\nParrapean, euskarazko komikien jaialdi berria\nbertonaldizkaria 2014-10-29 08:30\nLehen aldiz ospatuko da Parrapean Komiki Egunak jaialdia. Azaroaren 27an, 28an eta 29an izango da Santutxu-Begoñako barrutian. Komikiak euskaraz kontatzeko moduaren inguruko tailerrak, hitzaldiak eta erakusketak antolatu dituzte Udaleko Kultura saileko lagunek. Lehenengo edizio hau gutxiengoko hizkuntzetan argitaratutako komikietan zentratuko da.\nJailadiaren inguruan ezagutzera eman den lehen egitasmoa Euskarazko Parrapean I. Komiki Lehiaketa da. 14 eta 17 urte bitarteko gazteei zuzenduta lehiaketa, hain zuzen ere. Begoñako liburutegian lan jatorrizkoak eta argitaratu bakoak aurkezteko epea urriaren 15etik azaroaren 15era luzatuko da.\nInteresatuta dauden pertsonek banaka edo taldean hartu ahal izango dute parte. Komiki kategoria bakarra egongo da, euskaraz edo testu barik. Gaiak eta teknika libreak izango dira, baina istorioak jatorrizkoa eta argitaratu bakoa izan beharko du, eta kolorez edo zuri beltzean egin ahal izango da. Lanek bi orrialde izango dituzte, A4 formatuan (bertikalean), eta posible izango da marrazkiak eskuz egitea edo teknika digitalak erabili eta komikia jpg formatuan aurkeztea, CD batean.\nLanak eskuz edo posta arruntez aurkeztu ahal izango da, urriaren 15etik azaroaren 15era Begoñako Udal Liburutegian. Antolatzaileek, jaialdiaren amaiera ekitaldian, azaroaren 29an, Begoñako udaltegian, banatuko diren hiru sari ezarri ditu. Sarituek zenbait marrazki eta informatika material jasoko dute, diploma batez gain, eta komiki irabazlea bertako BERTON aldizkarian argitaratuko da.\nDeialdiaren oinarri osoak interesatuta dauden pertsonen esku daude www.kulturabarrutik.net webgunean.


Arrainaren Europako kontrola | Consumer\nBirus enterikoak molusku bibalbioetan edo amina biogenikoen eraketan dira EBk aztertzen dituen arrantza-produktuen arriskuetako batzuk.\nArraina kontsumitzeagatik kontsumitzaileen osasunean sor daitezkeen arriskuak murriztea eta elikagai horren kalitate eta segurtasun sanitarioaren maila igotzea da Europar Batasunaren politikaren puntu nagusietako bat elikagaien ikerketaren arloan. Proiektu ugari daude martxan arrainaren kalitate-parametro guztiak betetzen direla kontrolatzeko, produktu galkorra eta arriskuekiko sentikorra.\nArrainen kalitatea bermatzea, bai arrantzatik datozenak, bai akuikulturatik datozenak, zeregin konplexua da, patogenoen presentzia bezalako alderdiak kontuan hartzera behartzen duena. Horrelako arriskuak ahalik eta gehien gutxitzeko, EBk arrantza-espezieak kautotzeko metodoak ditu, hala nola amina biogenikoak, molusku bibalbioetako toxinak edo amina lurrunkorrak kontrolatzeko metodoak, bai eta arrain freskoaren kalitatea eta jatorri geografikoa prozesatzeko eta identifikatzeko baldintzak zehazteko ebaluazio sentsoriala egiteko sistemak ere. Lan horiek hainbat ikerketa-proiektutan kokatzen dira, eta, gainera, A hepatitisaren birusa eta krustazeoetan norobirusa detektatzeko metodo kuantitatibo eta estandarizatuak baliozkotu nahi dituzte.\nPatogenoak, ingurunea eta kontrola\nNutrizio-eduki handiko arrantza-produktuak lortzea eta ustiategietan animalien ongizatea hobetzea dira arrantza-ikerketaren helburuetako batzuk.Ingurumen-faktoreak ere funtsezkoak dira kalitatezko produktua ziurtatzeko. Izan ere, kasu askotan kontuan hartu behar da horren baitan dagoela krustazeoetan birusak kutsatzea. Orduan, kontrol-proposamena egiteko, Arriskuen Analisiaren eta Kontrol Puntu Kritikoen Sistemaren (AKPKA) prozedura aplikatu behar da, lehen mailako ekoizpena ahalik eta seguruena izan dadin. Kontuan hartu beharreko beste arrisku bat itsaskietan bibrioa egotea da. Horretarako, patogeno mota horiek zerrendatu eta karakterizatzeko metodo molekularrak garatu eta estandarizatu dira, eta kontrola EB osoan harmonizatu da.\nEkintza horiek guztiak SEAFOODplus dira, EBk sektore horretan duen proiektu handienetako bat. Lorpenetako bat histamina sortzen duten bakterio berriak deskribatzea izan da. Bakterio horiek batez ere arrainetan egoten dira, eta horien agerpenaren arrazoia arrainaren higienearen aurkako manipulazioarekin eta tenperatura desegokietan kontserbatzearekin lotuta dago. Beste arrisku bat birus enterikoek moluskuetan eragiten dutena da, mundu osoan osasun publikorako arrisku handia, batez ere birus gastroenterikoek (Norwalk eta Rotabirusak) eta A hepatitisaren birusak eragindakoa.\nKasu horietan, beharrezkoa da arazketa-teknikak aplikatzea, bakterioak ezabatzen baitituzte, baina ez partikula biralak, baita irizpide birologikoak ere moluskuen osasun-kontrolean.Trazabilitatea, indargune batArrantza-ikerketako lan zabalaren barruan, trazabilitatearen atala nabarmentzen da, elikagai-ekoizpeneko prozesu guztietan funtsezkoa baita. Arrantzari dagokionez, EBk balioztatze-eredu bat definitu du, itsaskien trazabilitatea lortzeko ekoizpen-kate osoan. Valid Project modeloa da, eta elikadura-katean parte hartzen duten guztientzat eta kontrol-agintarientzat erreferentzia-gida izan nahi du. Tresna horren bidez, kontsumitzaileak arrainaren jatorrira jo dezake (arrain-ustiapena izan edo ez), eta horrek produktuarekiko konfiantza indartzen laguntzen du.\nAdituen arabera, elikagaien kontrolari dagokionez, ikuspegi garrantzitsuenetako bat da, trazabilitateak produktuak egin dituen urratsak ulertzen laguntzen baitu. Gainera, ikerketa-ahaleginak bideratzeko eta kontsumitzaileari funtsezko informazioa emateko balio du.\nAkuikulturak ez du ikuspegi zientifikotik ihes egiten. Baserriko arrainen ekoizpenak arraina eta itsaskia ere merkaturatzen ditu, eta neurri handi batean, arrantzatik lortzen den arraina osatzen du. Arrantzari dagokionez kudeaketa iraunkorragoa garatzen laguntzeaz gain, akuikulturak (guztira 1,3 milioi tona arrantza-produktu ematen ditu urtean), Europako Batzordearen datuen arabera, funtsezko alderdi bat hartu behar du kontuan: haztegiko arrainen elikadura.\nOrain arte egindako ikerketen arabera, elikagaien osaerak funtsezko eragina du azken arrantza-produktuaren kalitatean. Horretan sakontzeko, ikerketa-proiektuak jarri dira abian, elikagai-konposizioak “gene-adierazpenean” duen eragina “mapatzen” saiatzeko. Ildo horretan bertan definitzen da Consensus proiektu europarra, akuikulturatik datozen arrainen segurtasunaren balioa bereziki baloratzen duen ekimena.\nEuropar Batasuneko akuikultura-ikerketara iristeko, kontuan hartu behar da itsasoko arrainen, itsas itsaskien eta ur gezetako arrainen hazkuntza, bereziki gehien hazten diren lau espezieena, hala nola amuarrainak, izokinak, muskuiluak eta ostrak. Duela gutxi arte, hauek ziren espezie landuenak, baina teknologiak aurre egin behar die ohikoak ez diren beste espezie batzuk sartzeak dakartzan erronkei, hala nola lupia, urraburua edo erreboiloa.\ninvestigación-eu kalitate kontrol pescado virus entéricos en moluscos-eu Pescado-eu


ESTATU FRANTSESAK BERE ERLIJIO LAIKOA INPOSATU DU ESKOLA GUZTIETAN | RELIGIÓN EN NAVARRA ERLIJIOA NAFARROAN\n← EL ESTADO FRANCÉS IMPONE SU RELIGIÓN LAICA EN TODAS LAS ESCUELAS\nGASTEIZ, BILBO ETA DONOSTIAKO ELIZBARRUTIETAKO IRAKASKUNTZA ARDURADUNAK ISABEL CELAÁRI ERANTZUN DIOTE →\nESTATU FRANTSESAK BERE ERLIJIO LAIKOA INPOSATU DU ESKOLA GUZTIETAN\nZEINU ERLIJIOSOAK DEBEKATU DIRA\nVincent Peillon eta Françoise Hollande\nAtzo, Vincent Peillon Hezkuntza Ministroaren aginduz, eskola frantziar guztietan Laikotasunaren karta (La charte de la laïcité) ezarri zen. Aurreko azaroan, Peillonek ondoko hitzak bota zituen Frantziako Ekialde Handiko Groussier tenpluan: ”Errepublika bereraiki nahi dugu. Eta eskolatik bereraiki nahi dugu!“. Hemen dugu bada lehengo pausoa.\nLe Figarok ezagutarazi zuen bezala, framazonek eragin handia daukate Errepublikako Gobernuarengan eta isilean eraso laizista bat abian jartzeko eskatu zioten Hollande presidenteari.\nPeillon Ministroaren karta horretan, neutraltasunaren izenenan sinbolo erlijioso guztiak debekatzen dira. Honela, Estatua jainko bat bezala bihurtzen da eta Erlijio laikoa nahitaezkoa. Bigarren Errepublika Espainiarrak eskoletan gurutzeak debekatu zituenean (1931) Miguel Unamunok esan zuena harira ekar dezakegu orain ere:\n«Zer jarriko da hilzoriko Kristo tradizionala zegoen lekuan? Igitaia eta mailua? Konpasa eta eskuaira? Edo zein beste sinbolo konfesional? Argi eta garbi esan behar delako, eta honen inguruan aritu beharko dugu: kanpainak jatorri konfesionala dauka. Jakina, konfesio antikatolikoa eta antikristaua. Neutraltasunarena trikimailu bat besterik ez baita».\n(Konpasa eta eskuaira masonen sinboloa da).\nHauek dira Laikotasunaren kartaren 15 artikuluak:\n1 ) Frantzia Errepublika zatiezin, laiko, demokratiko eta sozial bat da. Bere lurralde osoan, hiritar guztiei berdintasuna bermatzen die legearen aurrean eta sinistun guztiak errespetatzen ditu.\n2 ) Errepublika laikoak erlijioak eta Estatuaren arteko banaketa ezartzen du. Sineste erlijioso edo izpiritualei dagokionez, Estatua neutrala da. Ez dago Estatu-erlijiorik.\n3 ) Laikotasunak guztien kontizentzia-askatasuna bermatzen du. Norbera libre da sinistu ala ez sinisteko. Laikotasunak norbere usteen adierazpen librea onartzen du, besteen sinesteekiko errespetuaz eta ordena publikoaren mugen barruan.\n4 ) Laikotasunak hiritartasunaren erabilera onartzen du, norberaren askatasuna guztion berdintasunarekin eta anaitasunarekin uztartuz, interes orokorraren barruan.\n5 ) Errepublikak eskoletan norbere printzipioen errespetua bermatzen du.\nNazioak Eskolaren esku uzten du ikasleak Errepublikaren balioetan parte hartarazteko eginbeharraz.\n6 ) Eskolaren laikotasunak beraien pertsonalitatea lantzeko, aukeramena erabiltzeko eta hiritartasunaren ikasketa gauzatzeko baldintzak eskeintzen dizkie ikasleei. Proselitismo ororengandik eta beraien aukerak gauzatzen uzten ez dien presio ororengandik babesten ditu.\n7 ) Laikotasunak kultura komuna eta partekatua bermatzen die ikasleei.\n8 ) Laikotasunak ikasleei adierazpen-askatasuna onartzen die, betiere Eskolaren funtzionamendu onaren mugarekin eta balio errepublikazaleak eta sinesteen aniztasuna errespetatzen baldin badira.\n9) Laikotasunak bortitzkeria eta bereizkeria guztiekiko ukoa berekin dakar, neska-mutilen arteko berdintasuna bermatzen du eta begirunearen eta bestea ulertzearen kultura batetan oinarritzen da.\n10 ) Langileria osoak laikotasunaren zentzua eta balioa helarazi behar die ikasleei, baita Errepublikaren gainontzeko printzipioak ere. Eskolan aplika daitezen begiratu behar dute. Langileriak gurasoak karta honen jakinaren gainean jarri behar ditu.\n11) Langileriak neutraltasun betebehar zorrotza dauka: beraien egitekoan ez dituzte sineste politikoak edo erlijiosoak adierazi behar.\n12 ) Irakasleak laikoak dira. Ikasleei ikusmira anitzei eta baita jakintzagaien hedadura eta zehaztasunari ahal den irekitasun objetiboena bermatzeko, a priori ez da gairik esparru zientífiko eta pedagogikotik baztertuko. Ikasleek ezingo dute uste erlijioso zein politikorik aldarrikatu irakasle bati gaitegiko gai bat emateko eskubidea eztabaidatzeko.\n13) Inork ezin du bere partaidetza erljiosoa Errepublikako Eskoletan aplikatzen diren arauen betekizunaren gainetik jarri.\n14 ) Eskoletako barne araudian zehazten diren arauek laikotasuna errespetatzen dute. Ikasleen partaidetza erlijiosoa nabarmenki adierazten duten zeinu edo jantziak debekatutak daude.\n15 ) Ikasleek, hausnarketa eta jardueren bidez, beraien eskolan laikotasuna biziarazten lagunduko dute.\nLaikotasunaren kartela ikusteko klikatu hemen.\nFrançois Hollande presidentea Frantziako Ekialde Handiko framazonen egoitzan\nEsta entrada fue publicada en Euskara / Vascuence, Noticias / Berriak y etiquetada Educación / Hezkuntza, Laicismo / Laikotasuna, Libertad religiosa / Erlijio askatasuna. Guarda el enlace permanente.\nUna respuesta a ESTATU FRANTSESAK BERE ERLIJIO LAIKOA INPOSATU DU ESKOLA GUZTIETAN\nPingback: MOEk HAURRAK GALBIDERATZEKO GIDA BAT ATERA DU | RELIGIÓN EN NAVARRA – ERLIJIOA NAFARROAN


Gizarte sareak eta hezkuntza | Bihar da berandu\n← Kama Sutra – Beharturiko ezkontzetatik maite grinara\nNoam Chomsky hezkuntzaz, ebaluazioaz-eta →\nPosted on 2013/02/17 by gorkaazk | Utzi iruzkina\nArriskutsuena: zenbait trepeta dauzkaten bideo-kamera horiek. Horien aurrean, hoberena: kamerak, hasiera-hasieratik, erabilezin uztea. Bideo-kamera bat + interneteko konexioa nerabe bati uztea 750 cc motorra kaskorik gabe uztea baino arriskutsuagoa.\nOrdenagailua erabiltzeko ordutegi zorrotzak ezarri. Arrisku berriak egunero, gauero, agertuko direnez, adi-adi ze Etsaia beti dago adi.\nAntikristoa dagoeneko gure artean dago, gure etxeetan gizarte-sareen bidez sartuko zaigu.\nGizarte-sareen erruz gure ikasleek gero eta gutxiago irakurtzen dute. Horrela segituz gero analfabeto funtzional bilakatuko dira.\nGure garaian liburuak, egunkariak, aldizkariak irakurtzen genituen. Duela urte gutxi batzuk blog mezuak irakurtzen hasi ginen. Egun 140 karakteretako mezuak, besterik ez dituzte irakurtzen…\nOrtografia, gramatika arauak-eta, etengabe hausten ari dira eta gehiago irakurtzen dira testu okerreak ereduzko testuak baino. Lastr inok eztu idzten #hacking-go!\nGizarte-sareen gaia gai konplexua da. Hezkuntzan aprobetxagarri egon daitekeen alderik balego, lehenenik, profesionalen trebakuntza sakona beharko genuke. Gero, familiei ere trebakuntza sakona. Azkenik, agian, ikastetxe pilotu batzuetan gela pilotu batzuk ezar litezke. Horietan, astean hamar minutuz-edo, hasteko, konfiantzazko enpresa batek hezkuntza sailerako beren beregi sorturiko gizarte-sare emulatzaile kontrolatu eta seguru batekin esperimenta genezake. Esperimentu horietarako, jakina, aurretik familia guztien, ikas-komunitate osoaren inplikazio osoa beharko genuke.\nEzer baino lehen, eduki publiko eta pribatuaren arteko aldea argi geratu behar, mugak non dauden. Esaterako, argazkiak jartzerakoan, argazkietako pertsona bakoitzaren baiezkoa beharko da, idatzizko baiezkoa ahal bada, bestela, intimitatea urratzea dakarrelako.\nIkasleek bidaltzen dituzten mezu guztiak, jakina, pertsona heldu aditu batzuek iragazi beharko lituzkete. Kanpoko jendeari gure ikasleen mezuak irakurtzea galarazi beharko. Errespetuaren mugak, betiere, ondo zaindurik daudela ongi ziurtaturik beharko.\nLibertadea ondo dago baina askatasunak ardura, arduratsu jokatzea, exijitzen du.\n(Datuak Babesteko Euskal Agentzia: KontuzDatos )\nFamiliekin ezer gutxi egin daiteke, nahikoa lana daukagu ikasleekin. Nahikoa eta sobera. Ikuskaritzatik esaten bazaigu ikasleei erakutsi beharko zaiela hainbat gizarte-sare daudela-eta bada tira, programazioetan gaur egungo arazoei leku utzi beharko zaie. Ondo azaldu beharko da gizarte-sareen historia, gizarte-sare motak… Ikasleek bestela, nola jakingo dute gizarte-sare batzuk edukiak partekatzeko sortu zirela: flickr, youtube, slideshare… esaterako. Beste batzuk unean egiten ari zinen ekintzaren berri emateko: identi.ca, blogsoviet eta twitter kasu. Eta azkenik, beste sare batzuk pertsonen arteko harreman-sarea ehuntzeko sortu zirela: facebook, tuenti, orkut, etab.\nHasteko, ikasleekin ikasgelan gizarte-sareei buruzko testu bat irakurri ahal da, testu-liburu ofizialak horrela iradokitzen badu: taldean, ikasle bakoitzak paragrafo bana ozen eta bitartean hitzik zailenak arkatzez azpimarratu, irakasleak dena azaldu, ulermen-galdetegi bati ikasleek erantzun (astirik ez balego etxeko lan legez agindu) eta azkenik, azterketa. (Esate baterako, zerrendatu foro eta gizarte-sareen arteko 10 diferentziak, liburuan agertzen diren hamarrak, ez besterik, edo galdera inportanteagoa, 2 puntukoa izan daitekeena: zeintzuk dira gizarte-sareen arriskurik nabarmenenak; zerrendatu liburuko hamarrak, gutxienez).\nIkuspegi pragmatiko baikorra\nGizarte-sareak hortxe daude. Ikasleek erabiltzen dituzte eta gustukoak dituzte. Errealitate hori aldatzen saia gintezke edo abiapuntu horri etekina ateratzen saia gaitezke. Traol bat, hashtag bat, adostu eta lagunarteko hizkuntza-erregistroari jo ta fuego! Erabil ditzatela gizarte-sareak interneteko interesgarriena lagunekin partekatzeko. Horrela ere ikas daiteke.\nGizarte-sareak hezkuntzarako berebiziko garrantzia izango dute etorkizun hurbilean. Twitter bera inoiz asmatu den hezkuntzako lanabesik emankorrena izan liteke. Ikasle bakoitzeko smartphone bat eskolaurretik hasita ezinbestekoa. Azkar ibili behar; Albertan, Finlandian, Singapurren, Korean, Shanghain… gure aurretik dabiltza kontu hauetan. Ezin gara atzean geratu. Irakaslerik onena internet bera da. Ondo trebaturiko interneteko natiboek hamaika gauza batera ikasten dituzte. Arakatzailean 34 fitxa batera kudeatzen dakiten ikasleak behar ditugu. Terminala, kontsola, zabaltzeko beldurrik ez duen gazteria.\nWebcamik txarrena irakaslerik onena baino hobea da, zalantzarik ez. Arriskuak ñimiñoak dira. Esaterako, sexurik seguruena sexu birtuala da: ez eritasun benereorik, ez planifikaturik gabeko haurdunaldirik; Kaspersky, Avast, Norton edo McAfee antibirusek erraz sendatuko duten “gaixotasunak”, ez besterik. Gure umeek telefono inteligenteak, tabletak, sehaskan erabiltzen ikasiz gero… auskalo!\nEtorkizuneko Bill Gates eta Mark Zuckberg horiek euskaldunak izan litezke!\nPost hau gorkaazk, informatika, Iritzia, Pedagogia, Psikologia, Publizitatea, Umorea atalean eta didaktika, Edmodo, gizarte-sare, gossip, hezkuntza, Identi.ca, mahara, moodle, Pedagogia, sare sozial, twitter laburpen hitzekin publikatua izan da. Gogokoetara gehitzeko lotura iraunkorra.


Lagardelle - Wikipedia, entziklopedia askea.\nLagardelle (frantsesez eta ofizialki: Lagardelle) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 127 biztanle zituen.\n44° 29′ 34″ N, 1° 10′ 10″ E / 44.4928°N,1.1694°E / 44.4928; 1.1694Koordenatuak: 44° 29′ 34″ N, 1° 10′ 10″ E / 44.4928°N,1.1694°E / 44.4928; 1.1694\nBélaye, Grézels, Pescadoires eta Prayssac\n55 (%43.7) 69 (%54.8)\n2007an Lagardelle udalerrian erroldatutako biztanleak 127 ziren. Familiak 59 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 27 seme-alabarik gabeko familiak ziren eta 12 seme-alabak dituzten bikoteak ziren.\n2007an 85 etxebizitza zeuden, 61 familiaren etxebizitza nagusia ziren, 16 bigarren erresidentzia ziren eta 8 hutsik zeuden. 79 etxeak ziren eta 5 apartamentuak ziren. 61 etxebizitza nagusietatik 47 bere jabearen bizilekua ziren, 12 alokairuan okupaturik zeuden eta 2 doan lagata zeuden; 2 etxek bi gela zituzten, 6 etxek hiru zituzten, 24 etxek lau zituzten eta 28 etxek bost zituzten. 41 etxek euren parking plaza propioa zuten azpian. 28 etxetan ibilgailu bat zegoen eta 25 etxetan bat baino gehiago zituzten.\nLagardelle udalerriko biztanleria-piramidea 2009an .\n2007an lan egiteko adina zuten pertsonak 73 ziren, horien artean 49 aktiboak ziren eta 24 inaktiboak ziren. 49 pertsona aktiboetatik 47 lanean zeuden (27 gizon eta 20 emakume) eta 3 langabezian zeuden (1 gizon eta 2 emakume). 24 pertsona inaktiboetatik 12 erretiraturik zeuden, 5 ikasten zeuden eta 7 "bestelako inaktibo" gisa sailkaturik zeuden.\n2009an Lagardelle udalerrian 59 unitate fiskal zeuden, 124 pertsonek osaturik. Pertsona bakoitzeko diru-sarrera fiskalaren mediana urteko 18.135 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\nPescadoires (1,5 km)\nPrayssac (2,0 km)\nGrézels (2,4 km)\nAnglars-Juillac (2,4 km)\nPuy-l'Évêque (2,9 km)\nBélaye (3,6 km)\nAzken aldaketa 11 martxoa 2021(e)an, 17:21(e)tan\nOrriaren azken aldaketa: 11 martxoa 2021, 17:21.


Bilboko zerua "justiziaz betetzeko" 1.095 globo aireratuko dituzte - Uriola.eus\nBilboko zerua "justiziaz betetzeko" 1.095 globo aireratuko dituzte\nuriola.eus 2015-04-10 09:55 Politika Bilbo\nHiru urte pasa dira Iñigo Cabacas hil zenetik eta bere lagun eta senideak "erreta" daude. "Guzti hau bukatzea nahi dugu, atsedena behar dugu", adierazi zuten martxoaren 26an emandako prentsaurrekoan. Erreta daude "oso agerikoa den zerbaitegatik", "Iñigo hil zutela" aitortu ez delako oraindik orain, hiru urte "borrokan" eman arren. Larunbatean, apirilak 11, 18:00etan, omenaldia egingo diote Maria Diaz de Haroko kalezulean, Kirruli aurrean.\n"Lotsagarria" eta "negargarria" da Iñigo Gogoan plataformako kide Iker Hernandezen hitzetan Cabacasen heriotza argitzeko eman diren pausoak hiru urtetan. "Gertatua argitzeko oso urruti daude pauso horiek". Lagun eta senideek ez ezik "gizarteak" ere "ez du ulertzen" atzerapena. Horregatik, matxoaren 26an Kafe Antzokian emaniko prentsaurrean Hernandezek Iñigoren heriotza argitzeko eskatu zuen, "berriro errepika ez dadin", eta "gomazko piloten desagerpena" exijitu zuen, "polizia guztietatik". Bi eskaera horiek betetzeko "konpromiso politikoa" baino ez dela behar gogorarazi zuen Hernandezek.\nCabacasen heriotza argitzeko prozesuan erakunde eta arduradunek "oso txarto" jokatu dutela uste dute Iñigoren lagunek. Bikendi Arrausiren arabera, injustiziak "estaltzen ahalegindu dira", gero "desmuntatu direnak". Kasuak instrukzio fasean, eman dituen atzera-bueltekin, nekatuta daudela mahaigaineratu zuten agerraldian. "Behin betiko buka dadila nahi dugu. Oso agerikoa den zerbaitegatik, Iñigo hil zutela aitortu ez delako oraindik orain, hiru urte borrokan eman ditugu. Erreta gaude. Pilota jaurti zuenak eta operatiboa zuzendu zuenak ordaindu behar dute, baita gertatuaren ardura-katea heltzen den arte dauden guztiek".\nIñigo Cabacas 2012ko apirilaren 9an hil zen, Ertzaintzak jaurtitako gomazko pilota batek eman eta lau egunetara. Apirilaren 5eko gauerdiaren inguruan iritsi zen Basurtuko Unibertsitate Ospitalera, leherketaz buruhezurra hautsita eta garuneko lesio larriekin. Koma egoeran egon zen aireztapen mekanikoarekin, medikuek garuneko heriotza egiaztatu zuten arte.\nGloboak, dokumentala eta omenaldi bateratua\nBihar, apirilak 11, 1.095 globo aireratuko dira Iñigo Cabacasek pilotakada jaso zuen lekuan "Bilboko zerua justiziaz betetzeko". 1.095 globo 1.095 egun -hiru urte- pasa direlako Iñigo hil zenetik. 18:00etan, Maria Diaz de Haro 13ko kalezulora "elkartasuna adierazi nahi duen orori" hurbiltzeko dei egin diote Iñigo Gogoan plataformako kideek.\nDagoeneko ikusgai dago 'Hiru urte Iñigo gabe' dokumentala, Karlos Trijuequek eginiko ikus-entzunezko lana. Bertan ageri da Iñigo umetan flauta jotzen edota aitarekin paseoan. Aspaldiko irudiez gain, Manu eta Fina bere gurasoen hitzak ere jasotzen ditu dokumentalak, besteak beste, hilerrira eginiko bisitan esandakoak. Plataformari eskatuta eskuratu ahal da dokumentala.\nApirilaren 29an Athleticek Realaren aurka jokatuko duen derbian omenaldi bateratua egin nahi diete bai Cabacas bai Aitor Zabaletari. Plataformako kideak hitz eginda daude Zabaletaren senideekin eta Athleticen erantzuna baino ez zaie falta.\nIker Hernandez: "Hiru urtetan ezer gutxi aldatu da Iñigoren kasuan"\nIñigo Gogoan herri ekimeneko kidea da Iker Hernandez. URIOLAri esandakoaren arabera, hiru urte igaro diren honetan, "ezer gutxi aldatu da eta ikuspegi judizialetik oso geldo doa Iñigoren heriotzaren argiketa".\nHernandezek argi dauka ez dela "hemendik gutxira honekin bukatuko" eta erantzukizuna ez dela soilik pilota jaurti zuen ertzainarena; Ugartekorena, operazioa zuzendu zuen koordinatzailearena eta politikariena ere badela dio.\nBiharko omenaldia senide eta lagunek antolatu dutela dio; "hunkigarria izango da eta puzikak botako ditugu Bilboko zerura justizia eskatzeko". Familiak bertaratzeko deia luzatu dio jendarteri.\n[2015/03/25] Cabacas omentzeko ostiraleko ekitaldiaren harira EAJri jarrera alda dezala eta Justizia eta Erreparazioaren eskakizunak bereak egin ditzala eskatu dio EHBilduk\nJoseba Barandiaran 2015-03-26 17:35 Erantzuna | #1\nNik faltan botatzen dut, bai berri honetan (berdin gaurko Teleberrin), Cabacasen heriotzaren gaineko berria ematean, zein polizia taldek hil zuen aipatzea. Iñigo ez zen hil, edo ez zuen pilota batek edo operatibo batek hil, ala?


genre_facet:"IRALEren materialak" genre_facet:"Curriculumeko baliabideak" genre_facet:"EIMAk onetsitako materialak" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Muntaia- eta mantentze-lan elektriko/elektronikoak (Modulua)" topic_facet:"Metal-eraikuntzen industrietako segurtasun-planak (Modulua)" topic_facet:"Sekuritate baldintzetatik deribatutako arriskuak (Modulua)" topic_facet:"Fabrikazio Mekanikoa (Lanbide Arloa)" topic_facet:"Lan Arriskuen Prebentzioa (Heziketa Zikloa). Goi maila"\nGeneroa / Forma: IRALEren materialak Generoa / Forma: Curriculumeko baliabideak Generoa / Forma: EIMAk onetsitako materialak Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Metal-eraikuntzen industrietako segurtasun-planak (Modulua) Proposatutako gaia: Sekuritate baldintzetatik deribatutako arriskuak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Lan Arriskuen Prebentzioa (Heziketa Zikloa). Goi maila\nFabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila Metal-eraikuntzen industrietako segurtasun-planak (Modulua) Muntaia- eta mantentze-lan elektriko/elektronikoak (Modulua) Sekuritate baldintzetatik deribatutako arriskuak (Modulua) Guztiak ikusi ... gutxiago ...


Angel Errori elkarrizketa | Hitzen uberan\n← Beatriz Chiviteren “Mugi/atu” poesia liburuaren aurkezpena\nUgaitz Agirreren lehen kolaborazioa: “Efemerideak” →\nAngel Errok Lerro etena: 2004-2018 (Elkar) liburua plazaratu zuen uda aurretik. Dietarioa izan arren, testu labur bakoitza modu ez kronolojikoan antolatuta irakurlea harritzen duten hariak sortu ditu idazleak. Guztiak harilkatuz ironia, umorea, kritika eta gogoeta, baina batez ere, agian, pertsonen arteko harremanak zipriztintzen dituen denboraren kontrako borroka baten kronika.\nHilabete batzuk pasa dira Lerro etena plazaratu zenuenetik, zer nolako harrera izan du? Zer nolako gorputzaldia geratu zaizu liburua irakurleen eskuetara iritsi ostean?\nOrain arte jaso ditudan erantzun guztiak positiboak izan dira, baina ez dakit horrek liburuaren alde hitz egiten duen ala euskal irakurleen batezbesteko jendetasunaren alde. Oso liburu pertsonala da eta baten batek bertan egiten dudan biluztea aipatu dit, ea ez dudan lotsarik sentitzen, baina, liburu bat atera dutenek jakin dezaketenez, behin kalean dela, kontatutakoa, oso kontu intimoak izanda ere, objektibotu bezala egiten da, besterendu, eta bestelako erlazio eta distantzia bat hartzen da. Alde horretatik, liburua irakurleen eskuetan egoteak, artegatu gabe, lasaitu nau nolabait, literatur ekoizpen bezala tratatu eta epaitzeko aukera emanda. Eta, bai, gustura nago emaitzarekin.\nAspaldi zen ez zenuela libururik publikatzen. Segur aski kontu hori aterako zizuten behin baino gehiagotan elkarrizketetan, eta horretara gatoz gu ere. Badirudi liburu bat publikatu orduko hurrengoaz galdezka ari garela, digestiorako tarte laburra utziz, baina literaturan liburu gutxi publikatu duen egile ugari dago. Erritmo komertzialera egiten du jauzi idazleak, publikatu orduko?\nEzin da ukatu gurera ere iritsi dela erritmo komertzial azkar hori, urtero edo bi urtean behin ezer atera gabe egonez gero ahaztua izatearekin mehatxatzen zaituena. Oraindik ez gaude hor bete-betean, baina presioa sentitzen hasten da. Ohartu naiz, ez bakarrik nire kasuan, liburu askoren aurkezpenean egileak aurrekotik ezer atera gabe pasatu duen denbora azpimarratu egiten dela, oraindik ez dakit oso ongi harridura edo erreprotxe moduan. Gurea bezalako sistema txiki eta ez-egonkorrean ez da hain arraroa liburu gutxiko egileena. Lehenengoarekin lor dezakezu euskal literatur sistemak eskaintzen ahal duen arreta kuota handia. Argitaratzen jarraitzea, berriz, etsipenerako bidea izaten da.\n“Bizitza honetan aukeratu ezin izan dudan gauzarik hoberena, neke handien gainetik zoriontsuen egin nauena, gay izatea da. Hautatzeko aukera izan dudanen artean seguruenik hoberena, antzeko arrazoiengatik, euskara ikastea izan da”. (80. orr).\nPoeta gisa zaitugu gogoan literaturan, baita zutabegile gisa ere. Liburu honek agian bietatik du apur bat? Testu laburrak jarraitzen dute izaten, batzuetan irudi-kolpeak dituztenak…\nNeurri batean eboluzio naturala iruditzen zait. Poeta nagia zutabegile sartu eta oraindik poeta alferragoa bilakatu zen, bere behar poetikoei zutabeen lerroen artean aterabidea emateko aukera aurkitu baitzuen. Bere buruaz hirugarren pertsonan mintzatzen hasi zen elkarrizketetan… Gurpil horretatik ateratzeko modu errazena iruditu zait, zuk diozun moduan, bietatik apur bat duen bide honetan saiatzea.\n“Zer esan daiteke poetikoa izatera behartzen zaituztenean?” (47.orr).\nAhots poetikoa, berriz, itzali zaizu, edo poesia gosez zara oraindik?\nItzali ez. Beldur pixka bat hartu diot, hori bai, poesiari azkenaldian. Ez naiz neure buruaz fio. Batetik, onartzeko prest ez nagoen neure buruaren parte bat azalduko ote den. Eta, bestetik, emaitzari ere; emaitzaren kalitateari, esan nahi dut. Gaztetan, gaztearen ausarkeriaz aritzen zara. Nik denborarekin autokonfiantza galdu dut. Agian horregatik ere beste genero batzuetan saiatzearena. Baina, funtsean, agian ohitura faltagatik ere bai, honako hau nire hirugarren poema liburua izateko sentsazioa dudala aitortu behar dizut.\nAngel Erroren orain arteko testuak ezagutzen dituenak ez du zaputzik hartuko lan berri honekin: bada ironiarik, umorerik, zirtorako joerari. Zurekin doan zerbait da?\nBai; antza, bai. Ez da guztiz bilatutako zerbait. Suposatzen dut, testuan agertzen diren edo agertu nahi ditudan bestelako kontu mikatzagoak errazago pasarazteko bilatu dudan edo berez ateratzen zaidan mekanismoa dela. Orekatzeko edo. Ez zait iruditzen literatura umoristikoa egiten dudanik (ez nintzen ausartuko), baina umore edo ironia ukitu bat han eta hemen ez da inoiz gaizkiegi etortzen.\nEdo agian jendeak espero duen zerbait da? Zama zaizu inoiz ironiaren “eztena” atera beharra?\nEz dakit jendeak nitaz zer espero duen, ezta zerbait espero duen ere. Guztiz solemne aritzen naizen egunean ere ez dut uste inor kontu eske etorriko zaidanik, dirua itzul diezaiodan edo. Dena den, egun horretarako aurrezten hasiko naiz, badaezpada.\n“Goibel nagoenean oroitzen naiz gehien ama zenaz. Aurrekoan notizia txar bat jaso eta instintiboki hari deitzeko bulkada sentitu nuen, aspaldiko partez. Txunditu nintzen beharraren gertutasunaz. Nahi nuke haren babesa nolabait sentitu ahalko banu”. (84. orr).\nLiburu honek, hala ere, ahots gehiago gordetzen ditu. Ahots intimoagoak esango nuke; harremanez ere ari zara, bikoteez, homosexualitateaz, amaren heriotzaz… Zaila egin zaizu beste ahots batzuk garatzea?\nEz da hainbeste garatzea, nola bide ematea. Berez, ez dut ezer garatu behar izan: dena hor zegoen. Baina gainditu behar izan dut nolabaiteko lotsa. Ikusi behar izan dut liburu honetan horrelakoak agertzeak bazuela zentzua, hemen bazutela tokia. Poesia liburu batean ere agertuko ziren, baina bestela, mozorrotuagoak seguruenik, lirikak disimulatuta. Narratiba lan batean ere agertuko ziren, hola edo hala, baina trama batean urtuta. Horrela babestuago senti ninteke, beharbada. Babes falta, dena den, lehenago esan dudan bezala, batez ere sorkuntza prozesuan dator, zuri kontatzeak on (edo kalte) egiten ahal dizuten kontuak eta liburuari on (edo kalte) egiten ahal diotenak bereizi behar direnean, ez baita beti erraza. Oreka behar da.\nErabili dituzu batzuetan beste pertsona batzuen erreferentzia errealak, batzuetan agerian, beste batzuetan modu disimulatuan. Horrelako lanetan ez dago “morboak” testuaren balioa bera estaltzeko nolabaiteko arriskurik?\nMorboa ez zait sasiko akuilagarria iruditzen. Irudipena dut Euskal Herrikoa, oro har, oso gizarte morbosoa dela, baina isilgordean. Guztiok dena dakigu besteei buruz, baina sokapetik. Ni normalean azkena naiz gauzetaz enteratzen eta amorrua ematen dit atzetik, ahoz aho, ibili behar izate horrek. Euskal kultura iniziatuen elkarte bat balitz bezala eta informazioak nolabaiteko hierarkia ezarriko balu bezala. Nahiago nuke naturalago jokatuko bagenu. Horrela pentsatu izan dut beti eta pentsamolde horrekin koherentea izan nahi izan dut. Bestetik, ez dut inork pentsatzea nahi ni berri-lapikoa naizela. Oso memoria txarrekoa naiz. Idaztea edo pasadizoak (norberarenak eta besteenak) zuretzat ez gorde eta kontatzea, nire kasuan, ahazkortasun horren kontrako bidea besterik ez da, memoria esterno batean almazenatzea bezala. Behin baino gehiagotan gertatu zait zerbait lehenengo aldiz entzutea (urlia ez dakit non dabil lanean, edo sandia eta berendia ez dabiltza elkarrekin) eta solaskideak niri ikasi zidala esatea jarraian, nire harridurarako. Literatura ere halako memoria externo bat da, pertsonala eta gizarte oso batena.\nHorrekin lotuta, zeure burua autozentsuratu duzula iradoki zenuen aurkezpenean. Eraikuntza bat dago, beraz, liburu honetan: edukien aukeraketa bat, eta eduki horiek antolatzeko moduan. Zeren arabera hartu edo baztertu duzu eduki bat, zer izan duzu liburu honen idazkuntzan helburu?\nPolitikariei edo pertsonaia publikoei mikro irekiarekin harrapatzen dutenean, edo elkarrizketa pribatuak ateratzen dituztenean, halako zalaparta bat pizten da, denok dakigun arren gure iritzi pribatuek ere horrelako azterketa bati ez ziotela eutsiko. Hots, ezin da guztia bere horretan eta gordinik eman. Liburuan agertzen den guztiak hor egon behar du, nire ustez ia ezinbestekoa delako liburuarentzat. Lehenago erantzun dizudanaren bidetik ere, oreka mantendu behar da eta irakurgarria izateko helburua begien bistatik ez galdu. Egon badago agertzeak lotsa eragin didanik, baina osokoari on egiten ziola lehenetsi nuen. Kontrakoa ere bai, noski. Aitortzeko gogoa nituenak baina liburuari ekarpen berezirik egiten ez ziotenak. Neurri batean autozentsura liburua osatzeko tresna izan da. Testuak ez nituen berregin edo behartu nahi. Ez nuen ezer berririk sortu nahi. Agertzen den guztiak ondoan duen datan idatzita dago. Moztuta edo izenak ezkutatuta, baina ez besterik. Aukeraketa lana, baina batez ere bazterketa lana izan da. Liburua fintzen joan naiz, egokia iritzi diodan pisu eta bolumen batean gelditu arte. Horrekin batera, ordenatze lana ere izan da. Izan ere liburuaren ahalegin bakarra (edo, esan dezadan, ia bakarra) liburuaren egituraketa izan da. Bizitza errealean edo nire autobiografian loturarik ez zuten zatiei bestelako logika bat eskaini nahi diet.\nDietario modura aurkeztu duzu liburua. Literaturaren nolabaiteko azpigenero bat da, idazle askoren bibliografietan topatuko ditugu horrelakoak: bizitzari buruzko apunteak, testu laburrak, autobiografia fikzionatzeko joerak, eta agian, batez ere, literatura berari buruzko gogoetak. Zerk erakartzen zaitu gehien dietario formatutik, zer testu edo eduki motak?\nAskatasuna. Dena kabitzen da. Garai batean eleberria ere edukiontza handi bat zen. Eta neurri batean oraindik bada, baina arau sendoak garatu ditu, estilo batzuek beste batzuk gainditu dituzte, publikoak lehentasun argiak baditu, komertzialtasuna sartu da tartean, generoak finkatu bezala egin dira. Dietarioa oraindik bada ia guztia kabitzeko saski-naskia. Batasuna ez dio istorio batek ematen: egilearen gertutasuna baizik (hitzaren zentzu zabalenean). Poesian bezala, egilearengandik hurbil egoteko sentsazioa duzu, baina poesiak eskatzen duen erabateko identifikazioren beharrik gabe. Saiakeratik ere izan dezake, baina saiakerak duen luzera eta sakonera gabea.\nBestetik, izan duzu dietario erreferentzialik buruan?\nAmarenari dagokionez, Roland Barthesen Jornal de deuil edo Albert Caracoren Postmortem aipatuko nituzke, ez zuzenean eragin moduan, baina bai nolabaiteko parekotasunak ikusi nahi dizkiedalako. Gaztelaniaz, batez ere Miguel Sánchez-Ostiz irakurri dut. Behin liburua antolatzen hasi nintzela, Andres Trapiello edo Iñaki Iriarterengana ere jo nuen, izen propioak nola eman zituzten ikusteko, besteak beste, datak eman ala ez erabakitzeko, eta abar.\nDietario moduko testuak ziren hasieratik, 2004an idazten hasi zinenean? Uneren batean nobela bezalako beste testu bat idazteko apunteak, agian?\nEz, hori argitu nahiko nuke. Dietarioa nik osatu dut, 2018an, han-hemenka idatzitako gauzak bilduta. 2004tik aurrera idatzitako ia guztia jo nuen lehengai posibletzat (koadernoak, prentsa, email pertsonalak, apunteak, egunerokoak…) eta gutxi gorabehera argi neukan horrekin zer egin nahi nuen, baina ez zehazki emaitza zein izango zen. Egia da hor agertzen diren testu batzuk ipuin edo nobela baten hazia izan zitezkeela, baina, izatekotan, lanketa handiaren faltan.\nLerro etenaren kasuan, bereizgarri garrantzitsua da liburuaren egituraketa, testuen ordena: kronologikoa izan beharrean, liburuaren barne-tempoari erantzuten dio nolabait, liburuan azaleratzen diren azpigaien arabera antolatuak daude txatalak. Guk irakurri dugunean segidan oso erraz lotzen zirela sumatu dugu, hasi eta buka haria galdu gabe erraz irentsi daitekeen liburu bat da honakoa. Zer nolako ahalegina egin duzu egituraketa horrekin?\nLehenago esan bezala, ia dagoen ahalegin bakarra egituraketarena da. Ez dut esan nahi ahalegin formal hutsa denik. Testuek zerbait esaten dute, saiatu naiz bakoitzak bere aldetik funtziona zezala, baina nik beste zerbait esatera behartu nahi nituen, eta bakoitzaren esanahi horri etekin handiena atera. Gero irakurlea harrapatzeko ahalegin bat ere badago, eta horretarako edukia garrantzitsua da, ezinbestekoa, baina forma ez da munta txikikoa. Kasu honetan halako harmonia edo kateatze tematiko hori dago, denboran atzera eta aurrera egindako jauziak, hurrenkera kronologikoaren hanka goratzea… Neurri batean denboraren kontrako borroka baten argazkia delako. Edo argazkia baino gehiago, 14 urteko timelapse bat.\n“Egun txarra pasa dudanean, astea luze egiten zaidanean, pilotariengana jotzen dut laguntza eske. Pilotariei egiten zaizkien elkarrizketak gordetzen ditut, argazki eta guzti, haien beharrean nagoenerako. Argi daukat egunen batean liburuetan bilduko direla eta jendea ohartzen hasiko dela zenbat jakinduria Dagoen eta zer oharkabean igaro den, kirol sailean gorderik. Sukaldariek goi pentsalari eta poeten tokia hartu duten honetan, ez dut ikusten zergatik pilotariak ezin ditugun filosofo eta autolaguntzaren guru gisan hartu. Dirudien baino ironia gutxiagorekin ari naiz.” (48. orr).\nJarraitzen duzu kirol kazetaritzaren erotika kotidianoa aztertzen? Topatu duzu azkenaldian esamolde interesgarririk?\nBeti egoten da zerbait. Liburuan agertzen direnek kirol kazetarien prosarekin zeukaten zerikusia. Elkarrizketetan nahita ala gabe ematen den anbiguetatearen inguruko inedito pare bat emateagatik: 2016ko martxoaren 10an Berria egunkarian kazetariak egiten dio galde izena apuntatuta ez dudan pilotari bati: “Inguruko atzelariek zerbait esan al dizute zure lanaren inguruan?”. Erantzuna: “Ez dugu askorik hitz egin horri buruz. (…) Momenturen batean atzelari aritu behar badut, ez dut arazorik, baina nire postua badakit aurrean dagoela. Halere berriz diot: atzean ere gozatzen dut”. Aurtengo ekainaren 27an, beste elkarrizketa batean (oraingoan ere izenik apuntatu gabean), kazetariak: “Nolatan zara atzelari? Gaur egun inork ez du atzelari izan nahi”. Erantzuna: “Hasieran asko kostatu zitzaidan. Atzelari ez nuela nahi esaten nuen, baina aurrean zer zegoen ikusita atzera pasatu nintzen. Nabaritzen dut gutxi daramadala postuan, baina hartu diot gustua”. Niri berdin gertatu zitzaidan.


High Gloss Edge Banding - Txina High Gloss Edge Banding hornitzailea, Factory -HengSu Edging\nHasiera » Produktuak » Edge Banding » PVC Edge Banding\nPVC distira handiko ertz bandings dira distira handiko tinta geruza estaldura amaitu, produktu azalera ispilu efektua, kolore aberatsa, eta distira handiko eragina islatzen glossiness eta% 70 baino gehiago da. Mid distira, Matt edo super matt ere izan daiteke eskaria kontsumitzaileek arabera pertsonalizatu.\nUV erabiltzen dugu bezeroaren honek behar izanez gero.\nPVC (polibinil kloruroa) gaur egun plastiko ezagunenetakoa da. 40 urte baino gehiagoko altzariaren industriarako edgebands ere egin dira material osoz eta oso arrakastatsua izan da materialen ezaugarri nabarmenenak direla eta. bereziki, PVCko prozesatzeko ezaugarri bikainak dira, aplikazio zehatzetarako, altzarien fabrikazioko merkatuan aurrerapauso handiak izan baititu.\n200m per roll, 10 kartoi bakoitzeko erroiluak. Bezeroaren eskakizunak bete daitezke\nBezeroek itsas garraioa edo aireko garraioa aukeratu dezakete\nTxinako hornitzailea PVC arroka ertza fabrikatzailearen egurra zurezko ertzean


Festa giroan aurkeztu dute ikastolaren 50. urteurreneko aldizkaria - Uztarria (Azpeitia)\n2016ko api. 29a, 20:47\nAzpeitiko Ikastola Ikasberrik ekitaldi jendetsuarekin eta festa giroan aurkeztu du gaur, ostirala, Urola bailarako ikastolaren sorrerako 50. urteurrena ospatzeko argitaratu duen aldizkaria. Sanagustinen jarria zuten hitzordua 19:00etan, eta ordu horretarako beteta zegoen kulturgunea. Ikasle, irakasle, guraso... gaur egungoek eta garai batekoek bat egin dute aurkezpenean.\nGonbidatuak ere ez dituzte falta izan: Eneko Etxeberria alkatea eta Leire Goenaga Hezkuntza zinegotzia Udala ordezkatuz, Koldo Tellitu Ikastolen Elkarteko lehendakaria eta Inazio Mari Olarte ikastolaren sortzaileetakoa lehen lerroan eserita izan dira, Josu Azpillaga Azpeitiko Ikastola Ikasberri Kooperatibaren Azterkaritza kontseiluko lehendakariaren eta ikastolako zuzendari Beñat Azurmendiren alboan.\nIkastolako antzerki tailerrean ari diren ikasleek gidatu dute ekitaldi osoa. Haiekin batera oholtzara igo da hasieran Oihana Elduaien kazetaria eta Ikasberriko ikasle ohia; berak koordinatu du gaur aurkeztu duten aldizkaria. Antzerki tailerrekoen aurkezpentxoak tartekatuz, ikastolaren ibilbidearen errepasoa egin dute Sanagustingo pantailan, argazkiekin eta bideoekin. Ikasberri Kirol Elkartean ari diren ikasleak ere igo dira oholtzara, modelo pase bat irudikatuz, eta ikasle, irakasle eta guraso talde batek fandangoa eta arin-arina dantzatu dituzte. Tellituk, Azpillagak eta Azurmendik hitza hartu dute azken txanpan eta, ekitaldia agurtzeko, ikasleek gidatuta Behin betiko abestu dute denek.\nPlanoen interpretazioari buruzko ikastaroa eskainiko du IMHk datozen asteetan


HasieraOpenGune— Ordutegia— Hitzaldiak— TailerrakParty Jarduerak— Arte Digitala— Jokoak— Software Librea— Hardware— Beste jarduerak— Hitzaldiak eta Tailerrak— Ikusi Egitaraua— Emaitzak IkusiZatoz— Parte-hartzaileentzat informazioa— Zer da Araba Encounterra— Izena eman— Zer ekarri— Parte-hartzaileentzat arau orokorrakAurreko edizioak— 1. Edizioa (2014)ForoaSareaAlbisteak\nZatoz Araba Encounter-ea\n2015eko Urriaren 10etik 12ra\nIradier Arena (Vitoria-Gasteiz)\nBerpizkundearen plaza, 6\nVitoria-Gasteizko Udalaren web-orria bisitatu\nGainera, Azkon eta nenok mapa bat prestatu dute Gasteizko leku interesgarriekin.\nAkreditazioa 9an (ostirala) 16:00tan hasiko da, eta 12an (astelehena) 17:00tan bukatuko da, bulegoaren ordutegia honako hau izanik:\nParty barrutian lo egin ahal izango da, hortarako egongo den atseden gunean, 9ko gauetik hasita 11eko gauerarte. Barrutia 12an utzi beharko da partya bukatutakoan, beraz egun hortan ezin izango da bertan lorik egin.\nPartehartzaile bakoitzak eman beharko du bere materiala (lozakua, zerria, koltxoneta edo kanping denda).\nErabiliko diren dendak eta koltxonetak ahalik eta tamaina txikienekoak izan behar dute, hau da, erabiliko dituzten pertsona kopuruarekin erlazioa gorde beharko dute.\nEzin izango da baldintza hori betetzen ez duten dendarik edo koltxonetarik jarri, baldin eta antolakuntzak arrazoi justifikatu batengatik onartu ez badu.\nDenok gure eskaerari jaramon egin ezkero leku arazorik ez izatea espero dugu. Ordea, edozein parte hartzailek goian emandako aholkueri kasorik egin ez eta horrek arazoak sortuko balitu, elkarbizitzarako kaltegarri gerta daitezkeen elementuak erretiratzea eskatu beharko liokete antolatzaileek. Zuen laguntza aurretik eskertzen dizuegu.\nEta nahiago baduzue hotel batean atseden hartu, Azkon eta nenok prestatutako mapa baliagarri izango zaizue.\nAraba Encounter-ean izateko bi modu daude: 3 egunetarako sarrera ohiko bidetik lortu (ordenagailuarentzako lekuarekin edo ordenagailuarentzako lekurik gabe izan daitekeena), edota eguneko sarrera erosi. Eguneko sarreraren prezioa 10 €-takoa da eta akreditazio bulegoan eros daiteke, haren lan ordutegian. Era berean eguneko sarreren balioa akreditazioko ordutegiarekin bat dator, eta inolaz ere ezin izango da gaueko hamabietatik haratago luzatu. Eguneko sarrerak party egun ofizialetan bakarrik izango dira salgai. Eguneko sarrera batek ez du partyan ordenagailua konektatzeko eskubiderik ematen.\nPartehartzaileentzako arau orokorrak


Saint-Jean-Roure - Wikipedia, entziklopedia askea.\nArtikulu hau Tornon aldeko herriari buruzkoa da; beste esanahietarako, ikus «Sant Joan (argipena)».\n44°56′31″N 4°25′45″E / 44.9419°N 4.4292°E / 44.9419; 4.429244°56′31″N 4°25′45″E / 44.9419°N 4.4292°E / 44.9419; 4.4292\nLe Cheylard, Intres, Jaunac, Nonières, Saint-Agrève, Saint-Cierge-sous-le-Cheylard, Saint-Julien-Boutières, Saint-Martin-de-Valamas, Désaignes, Belsentes (en) eta Saint-Julien-d'Intres (en)\n131 (%53) 127 (%51.4)\nSaint-Jean-Roure Frantziako udalerri bat da Ardeche departamenduan dagoena, Auvernia-Rodano-Alpeak eskualdean. 2013an 280 biztanle zituen.\n2007an Saint-Jean-Roure udalerrian erroldatutako biztanleak 253 ziren. Familiak 92 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 28 seme-alabarik gabeko familiak ziren, 40 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 186 etxebizitza zeuden, 96 familiaren etxebizitza nagusia ziren, 72 bigarren erresidentzia ziren eta 18 hutsik zeuden. 178 etxeak ziren eta 7 apartamentuak ziren. 96 etxebizitza nagusietatik 75 bere jabearen bizilekua ziren, 20 alokairuan okupaturik zeuden eta 1 doan lagata zegoen; 4 etxek bi gela zituzten, 14 etxek hiru zituzten, 29 etxek lau zituzten eta 49 etxek bost zituzten. 66 etxek euren parking plaza propioa zuten azpian. 36 etxetan ibilgailu bat zegoen eta 52 etxetan bat baino gehiago zituzten.\nSaint-Jean-Roure udalerriko biztanleria-piramidea 2009an .\n2007an lan egiteko adina zuten pertsonak 145 ziren, horien artean 112 aktiboak ziren eta 33 inaktiboak ziren. 112 pertsona aktiboetatik 103 lanean zeuden (57 gizon eta 46 emakume) eta 9 langabezian zeuden (5 gizon eta 4 emakume). 33 pertsona inaktiboetatik 10 erretiraturik zeuden, 9 ikasten zeuden eta 14 "bestelako inaktibo" gisa sailkaturik zeuden.\n2009an Saint-Jean-Roure udalerrian 103 unitate fiskal zeuden, 273 pertsonek osaturik. Pertsona bakoitzeko diru-sarrera fiskalaren mediana urteko 13.562 euro zen.\n2007an zeuden 8 komertzioetatik, 1 erauzte enpresa zen, 3 eraikuntza enpresak ziren, 1 ibilgailuen saltze eta konpontze enpresa zen, 1 higiezinen enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 5 zerbitzu publikoetatik, 1 igeltseroa zen, 1 margolaria, 1 argiketaria eta 2 ile apaindegiak.\n2000. urtean Saint-Jean-Roure udalerrian 19 nekazaritza-ustiategi zeuden, 608 hektarea erabiltzen.\nSaint-Cierge-sous-le-Cheylard (2,5 km)\nJaunac (3,4 km)\nLe Cheylard (4,1 km)\nNonières (4,6 km)\nSaint-Martin-de-Valamas (4,8 km)\nSaint-Michel-d'Aurance (5,1 km)


Zeanuri eta Bedia arteko "Arratiako Ibaiertzetatik"20 kilometroko martxa egingo da. Deia, Noticias de Bizkaia\nZeanuri eta Bedia arteko "Arratiako Ibaiertzetatik" 20 kilometroko martxa egingo da\nZeanuriko plazatik irtengo da 08:45ean, eta ez da beharrezkoa izango aurretik izena ematea\nDEIA.EUS - 2018(e)ko irailaren 11a, asteartea - 11:09etan eguneratua\nZeanuri eta Bediga arteko "Arratiako Ibaiertzetatik"IX. martxa egingo da\nDatorren igandean, hilaren 16an, Zeanuri eta Bedia arteko “Arratiako Ibaiertzetatik” IX. martxa izango da. Arratiako Udalen Mankomunitatearen jardueretariko bat da, Europako Mugikortasun Jasangarriaren astea ospatzeko.\nBILBO. Igande honetarako Arratian antolatuta daukaten Herri-martxa Ibaizabal erreken ibaiertzean egingo da. Helburua da haraneko bideak eta oinez ibiltzeko bideak berreskuratzea, bai eta bertako auzo nahiz udalerrien arteko oinezkoentzako lotura ere.\nMartxarako ez da beharrezkoa izango aurretik izena ematea, eta 08:45ean hasiko da Zeanuriko plazatik. Guztira, 20 kilometroko luzera izangp du –lau ordu, gitxi gorabehera–, zailtasun bako ibilbidetik, eta adin guztietako personentzat da egokia. Igorren energia berreskuratzeko, hornidura-gunea jarriko da.\nAntolatzaileek autobus-zerbitzua ere aurreikusi dute;izan ere, autobusak 08:00etatik aurrera hainbat herritatik (Dimatik barne) etorritako personak garraiatuko ditu Bediatik Zeanurira, ibilaldiari ekiteko. Zerbitzuak 14:00etatik aurrera ere funzionatuko du bueltarako, ibilbidea amaitutakoan Bedian egingo den luntxaren ostean.\n“Arratia Ibaiertzetatik” martxaren azken edizioetan ehun persona inguruk hartu dute parte.


“Naturako organorik miresgarriena da garuna” - Elhuyar Aldizkaria\nHasiera » Lekukoak » “Naturako organorik miresgarriena da garuna”\nZalantzarik gabe, garuna bera eta garunari buruzko ikerketak izan dira niretzat txundigarrienak eta nigan eragin handiena izan dutenak. Santiago Ramón y Cajalengandik hasita, haren marrazkiak, ikusten zuena deskribatzeko begirada zorrotza eta adimena asmatzeko nola funtzionatzen zuen egitura konplexu hark... Hasieratik liluratu ninduten, eta oraindik ere liluratuta naukate.\nAlderdi zientifikotik Einsteinen, Newtonen eta Darwinen mailakoa izan da Ramón y Cajal ekarpena, eta, horrez gain, artista ere bazen. Eskuetan ditut bere irudiak biltzen dituzten bi liburu, 1972koak, orduko nire zuzendariak oparitutakoak nire ezkontza-egunean. Zoragarriak dira.\nGero ere beti txunditu nau garunak: Medikuntza fakultatean ikasten ari nintzela, iruditzen zitzaidan garuna kutxa magiko bat zela, misterioz eta sekretuz betea. Eta, oraindik ere, mikroskopioan begiratzean azaltzen diren paisaiak ezin ederragoak iruditzen zaizkit. Naturako organorik miresgarriena da.\nHainbeste gauza erantzun daitezke... Baina behin eskatzen hasita, gustatuko litzaidake ikustea botika eraginkorrak lortzen direla gaixotasun neurologikoei aurre egiteko. Alzheimerrerako, adibidez, ditugun botikak aringarriak dira, eta ez sendagarriak. Sendatu, ezingo da sendatu, baina bai arindu eta gerarazi.\nIkaragarri gustatuko litzaidake hori lortuko duen tratamendu baten sorreraren lekuko izatea, ikustea gai garela gaixo horiek pairatzen duten galera saihesteko. Izan ere, lazgarria izan behar du konturatzea bizi izan duzun guztiak, izan zarenak, ihes egiten dizula. Hori saihestea lortzen badugu, eta berdin zait nork lortzen duen, denok egingo dugu topa. Hau talde-lana da, eta denok ospatuko dugu.\nAchucarro Neurozientzien Ikerketa Zentroko zuzendari zientifikoa da. 1982an lortu zuen doktoretza Zaragozako Unibertsitatean, eta, 1987tik, EHUko Anatomia eta Enbriologia katedraduna da. 2013an “Academia Europae” elkarteko kide izendatu zuten.


Pedro Iturralde - Wikipedia, entziklopedia askea.\nPedro Iturralde Otxoa (Faltzes, Nafarroa Garaia, 1929ko uztailaren 13a - Madril, 2020ko azaroaren 1a) musikari nafarra izan zen, jazz estilokoa.\nFaltzes, 1929ko uztailaren 13a (91 urte)\njazz musikaria, unibertsitateko irakaslea, saxofoi-jotzailea, musikagilea eta musika-irakaslea\nFlamenkoa eta jazza uztartzen duten lehen musikarien artean dago.\nJazz musikan hasi zen gaztetan eta Europako talde batzuetan jo ondoren Jazz flamenkoa izeneko moldean hasi zen 1968an eta jazz mota desberdinak landu zituen harrezkero. Horretarako, "Pedro Iturralde Quartet" talde propioa sortu zuen.\nEspainiako zinemarako musika idatzi zuen (Ramón Comasen Nuevas Amistades, 1963; Gabriel Blancoren La Edad de Piedra, 1967, eta Cualquier mañana, 1968).\nJazz musikaren inguruko lanean jarraitu zuen, eta bere laukotearekin munduko jazz jaialdi garrantzitsuenetan parte hartu zuen. Bakarlari gisa, bestalde, Espainiako Orkestra Nazionalarekin eta Asturiaseko Orkestrarekin, besteak beste, aritu zen. Like Coltrane eta Toy konposizioei esker bi aldiz irabazi zuen Monakoko Nazioarteko Jazz Lehiaketa. 1992an Madrilgo Autonomia Erkidegoaren Musika saria ere eskuratu zuen.\nMadrilgo Goi Erret Kontserbatorioan katedraduna izan zen, eta beste unibertsitate eta irakaskuntza zentro batzuetan ere eskaini zituen ikastaroak eta mintegiak, betiere konposizioa, grabazioak eta zuzeneko emanaldiak alboratu gabe.\n"Una Noche en el Central" (1994)\n(Gaztelaniaz) Pedro Iturralderen bloga\n(Gaztelaniaz) Pedro Iturralderen biografia\nAzken aldaketa 11 apirila 2021(e)an, 11:11(e)tan\nOrriaren azken aldaketa: 11 apirila 2021, 11:11.


Gaur abiatuko da Xilaba, bertsolariak taldeka jarriko dituen molde berrian | Kultura | GARA Euskal Herriko egunkaria\nGaur abiatuko da Xilaba, bertsolariak taldeka jarriko dituen molde berrian\nZuberoa, Lapurdi eta Nafarroa Beherea elkartzen dituen Xilaba bertso txapelketa bertso afari batekin abiatuko da, Gamereko ostatuan. Taldekako formatua hautatu izanaren arrazoia gazteak taularatzeko urratsa erraztea da, eta xedea lortu dela erran daiteke, 44 bertsolarik hartuko baitute parte. Hala ere, 2020an banakakoa izanen da norgehiagoka, Euskal Herriko Bertsolari Txapelketa Nagusirako hiru hautagaiak aukeratzeko.\nBertsularien Lagunak elkartetik aurten abian eman duten antolaketari esker, parte hartzaileen kopuruak argiki egin du gora. 2008an, Xilaba lehen aldiz antolatu zenean, 16 bertsolarik hartu zuten parte, eta 2016ko edizioan 15 izan ziren. Urteekin parte hartzeak ez zuela gora egiten ikusita, antolatzaileek ekitaldia egokitzeko beharra ikusi zuten. Horrela sortu zen taldeka egiteko ideia, eta horri esker aurten 44 bertsolari izanen dira lehian.\n«Guretzat bertsolarien partehartze kopuruek aldaketaren beharra erakusten zuten», baieztatu du Xumai Murua Berra Bertsularien Elkarteko lehendakariak. Egindako bideaz gaineratu du: «Orain arte eragitea lortu dugu, 2.000 lagun izan genituen entzuleen artean, zaleengan mugimendua ikusi da, baina ez hainbeste bertsolariak ausartzeko momentuan. Bertso eskoletan ari diren helduak taula gainera erakartzea da gure oraingo helburua».\n2016koa izan zen azken edizioa, iaz ez baitzen lehiaketarik izan. Tarte horretan Euskal Herrian zehar egiten diren beste ekimen batzuk ezagutzera hurbiltzeko desmartxa egin zuten Bertsularien elkartetik. Horrela ikusi dute aurtengo Xilabak hartuko duen norabidea beste lurraldeetako lehiaketetan ere egiten dela: Taldekakoa Bizkaian, Herriartekoa Gipuzkoan, Bardoak Nafarroan eta Kuadrillen Artekoa Araban.\nTaldekoa izateak sortzen duen giroak txapelketari lehia kutsua kendu eta lagunarte giroa nabarmentzea ere badu xede: «Bertsolariek taldean giro goxoan kantatzea nahi dugu, ez da hainbeste jendea biltzea». Hori dela-eta, saioak gaztetxe eta ostatuetan antolatu dituzte. Finala bera ere, aurrekoetan ez bezala, Baigorriko Plaza Xoko gelan jokatuko da. Abenduaren 1ean eginen da, eta ondoren afaria izanen da.\nTaldeek, bertsotan aritzeaz gain, saioa antolatzeko ardura ere izanen dute beren gain, baita gai-emaile eta epaileenak ere. Herrietako bertsozaleez inguratuta, bertsolaritza dinamika hedatu, eta parte hartzea ahalik eta gehien hedatzea ere bada xede. Hori dela eta, epaile lanetan, dagokion taldea aritzeaz gain, ikusleek ere hartuko dute parte. Hiru boto izanen dira: bi, taldeetako kideena, eta hirugarrena, ikusleek emandakoa. Azken hau pertsona bakar batek eman dezake, baina batek baino gehiagok egin nahiko balute, bost kidera arteko taldeak ere egin dezake, boto bakar hori denen artean deliberatuz.\nTxapelketan parte hartzeko pausoa eman duten taldeen gehiengoa Lapurdi aldekoa, eta bereziki hegoaldekoa, bada ere, Ipar Euskal Herri osoa dago ordezkatuta. Zozketa bidez hiru multzotan banatu dira taldeak.\nLehen multzoan Maule eta Zuberoa osoko kideak dituen Kantinersak taldea, Hendaia eta Urruñako Ostatu Batuak, Hiriburuko Ezkorbrutak eta Hendaiako Kosta ala Kostak hartuko dute parte; bigarrenean, Amikuzeko Eskukula, Donibane Garaziko Otsoaren 7 umeak, Azkaine eta Sarako Kontrabandak, eta Azkaine eta Sarako Mattinsalto daude. Azken multzoan, Makea eta Hazparneko Dilindan, Hendaia eta Ziburuko Sasi Bertsolariak eta azkenik, Baigorri eta Itsasuko Tirrit taldea ariko dira. Ligaxka, gaur hasita, hamaika saioz osatuta egongo da: biharkoa, urriaren 19 eta 26koak, azaroaren 3, 9, 16 eta 17koak. Finalaurrekoak azaroaren 23 eta 24an izanen dira, eta finala, abenduaren 1ean.\nTaldekako antolaketarekin eta ikusleei epaile izateko aukera emanda, aurtengo parte hartzea handitu, dinamika aberastu eta hurrengo urteetarako hazia ereitea espero du Murua Berrak: «Etorkizunari begira gugana hurbilduko direnak». Horrela, beharbada, bakarkako Xilaba egiten denean jende gehiagok emanen du izena, eta epaile berriek ere beren burua proposatu dezakete.\nIpar Euskal Herrian inoiz egin den bertso txapelketarik jendetsuena izanen da gaur Gameren hasi eta abenduaren 1ean Baigorrin bukatuko dena.


Sundance jaialdia bizi-bizi Replaytekan | Euskaltel Blog\nSundance jaialdia bizi-bizi Replaytekan\nSundanceko espirituak guztiz xarmatuta gauzka. Sundance jaialdia ate-joka dugularik, saio berezi bat prestatu dugu Replaytekan, zinemako film- eta telesail-sorta zabal batekin: etxeko sofatik mugitu gabe, Utahko jaialdira eramango zaitugu zuzen-zuzenean.\nSundance jaialdia urteko hitzordurik garrantzitsuena da Ipar Amerikako eta mundu osoko zinema independenterako.\nZinema-kritikari eta -profesionalek osatutako epaimahai batek aukeratzen ditu, urtero, gero izenburu ezagun bihurtzen diren film asko; handik pasatutakoak dira, esaterako, Memento eta Reservoir Dogs.\nEzagun da, ezagun denez, maila oso altua duela jaialdiak, eta ez da batere erraza maila hori gainditzea. Aurten, 27 herrialdetatik heldutako filmak aurkeztuko dira, eta 44 zuzendari berrik estreinatuko dituzte beren lehenengo lanak. 2020ko jaialdian, 100 film baino gehiago estreinatuko dira Sundancen, primizia gisa.\nBazen behin… Sundaceko jaialdia\nGaur egun, ezinbesteko hitzordua da Sundance. Baina, nola sortu zen?\n1978an hasi zen jaialdiaren historia, Utahko U.S. Film Festival izeneko lehiaketa batekin. Hasierako helburua zen gune bat antolatzea, gidoilariei eta zuzendariei aukera emango ziena beren proiektuak garatzeko.\nEta, horretarako, funtsezkoa izan zen Robert Redforden bultzada. Haren izena amu ezin hobea izan zen zinema-estudioak eta -banatzaileak erakartzeko. Eta Redfordek, bere aldetik, konpromiso erabatekoa hartu zuen jaialdiarekin.\nAktore eta zuzendari ezagunaren gerizpean, izena aldatu zuen jaialdiak, eta gaur egun ezagutzen duguna hartu: “Sundance”. Robert Redfordek 1969an interpretatutako Dos hombres y un destino filmeko pertsonaiatik hartua da izena.\nGure saio berezia\nEuskaltelen telebistan, leku egokia eman nahi izan diogu Sundance jaialdiari, sinetsita baikaude gure omenalditxo berezia merezi duela.\nHala, Sundancen azken urteetan saritu edo saritarako izendatu dituzten filmen sorta bat aukeratu dugu. Drama, ekintza eta komedia, denetarik: 15 film Sundanceko espirituaz blaitzeko; besteak beste, Afternoon Delight, El verano de May eta I Am Not a Hipster izango ditugu ikusgai.\nTelesailek ere izango dute lekurik gure eskaintzan: El bosque, Bordertown eta El Engaño serie labetik atera berria, besteak beste.\nSundanceren espirituaren ahogozoaz disfrutatzeko aukera izango dugu urtarrilaren 8tik aurrera (asteazkena), guztiz doan, Replaytekan. Ez huts egin!


Toki administrazioetako euskara teknikarien kontratazio zerrenda osatzeko deialdia egin da - Sakana - Guaixe.eus\nToki administrazioetako euskara teknikarien kontratazio zerrenda osatzeko deialdia egin da\nGuaixe 2021-10-11 14:10\nSakanako Mankomunitatearen egoitza.\nDeialdian parte hartzeko euskara.atarrabia@villava.es e-posta helbidera mezua bidali behar da. Eskabideak egiteko epea ostegunean despedituko da\nNafarroako 19 toki erakundek, Sakanako Mankomunitatea barne, toki administrazioetan euskara teknikarien kontratazio zerrenda osatzeko deialdia egin dute. Erakunde horiek aurretik ere badute halako kontratazio zerrenda bat, baina deialdi berriaren bidez, hura osatu eginen dute. Beraz, “dagoeneko indarrean dagoen zerrendako azkenari hots egin ondoren, deialdi berriarekin sortzen den zerrendako lehen pertsonari deituko zaio”\nDeialdian parte hartu nahi duten izangaiek mezu elektronikoa bidaliko dute helbide honetara: euskara.atarrabia@villava.es. Mezuan jakinarazi beharko dituzte: izen-abizenak, nortasun agiriaren zenbakia, telefono mugikorraren zenbakia eta jakinarazpenetarako erabili behar den helbide elektronikoa. Epea ostegunean bukatzen da. Heldu den astelehenean www.villava.es webgunean argitaratuko dira izangai onartuen zerrenda eta lehenengo proba egiteko data, ordua eta lekua.\nEgin berri den deialditik eratorritako kontratazio zerrendaren indarraldia alkatetzaren ebazpenaren bidez onartzen den egunean hasiko da, eta aurreko zerrendarekin batera despedituko da. Lanpostuek B mailako lansaria izanen dute, eta lanaldia zerbitzuaren beharretara egokituko da, horretaz aparte, administrazio organo eskudunak noiznahi aldatu ahalko du.


Antzizar Kiroldegia | DIRULAGUNTZAK 2014: Beasaingo Udalaren Fundazioak kirolaren sustapenerako 286.614 € banatuko ditu\nBeasaingo Udalaren Kirol Zerbitzuko Fundazio Publikoan kirol arloko dirulaguntzak interes orokorrekotzat jotzen diren jokabide zehatz batzuk sustatzeko teknika bat dira, baita herri-intereseko kirol arloko jarduerak kudeatzeko entitateen arteko lankidetza prozedura bat.\n1998ko ekainaren 11ko 14/98 Legeak, Euskadiko Kirolarenak, kirola herri onurako gizarte jarduera dela xedatzen du 2. artikuluan, pertsonaren heziketa eta garapena osatzen, bizi kalitatea hobetzen eta norbanakoaren nahiz gizataldearen ongizatea lortzen laguntzen duelako, hain zuzen. Legeak, halaber, bakoitzak dituen eskumenen barruan kirol politika bultza dezaten agintzen die herri administrazioei, besteak beste kirol sisteman itsatsita dauden sektoreak eta jarduerak bultzatzearren.\nBeasaingo Udalaren Kirol Zerbitzuko Fundazioak kirol arloko ondorengo dirulaguntza ildoak aurrikusten ditu:\n1. Kirol jarduera puntualak edo bereziak antolatzeko dirulaguntzak.\n2. Kluben eta kirol elkarteen egiturak garatzeko dirulaguntzak.\n3. Eskola kiroleko egiturak kudeatzeko eta eskola izaerako kirol jarduerak antolatzeko dirulaguntzak.\n4.Kirol instalazioen kudeaketarako dirulaguntzak.\nBeasaingo Udalaren Fundazioaren eta erakunde onuradunaren arteko erlazio juridikoa lankidetza-hitzarmenen bitartez egingo da. 2014. urtean onuradunak guztira 24 elkarte izango dira.


Atxilotu bat Barakaldon hainbat agenteri eraso egiteagatik - Deia\nAtxilotu bat Barakaldon hainbat agenteri eraso egiteagatik\ndeia.eus | barakaldo 24.08.2021 | 16:41\nAurreko asteburua ez da batere erreza izan Barakaldoko Udaltzaingoarentzat. Herritarren Segurtasun eta Babes Zibileko zinegotzi Ángel Madrazoren arabera, udaltzainek gizon bat atxilotu behar izan zuten igandean gauean hainbat agenteri eraso egiteagaik, Lasesarre inguruko atari bateko eskailerako leihoa su-itzalgailu batekin hautsi eta gero.\n22:30ak inguruan atxilotu zuten, jabekideen erkidego bateko bosgarren pisu batean ezkutatuta zegoen gizona. Bizilagun batek ohartarazi ondoren bertaratu zen polizia.\nGizonezkoa -S.R.R., gaizkile ezaguna- eskailera-burura atera zen labana batekin, eta agenteei aurre egin zien. Hala ere, udaltzainek geldiarazi, menderatu eta atxilotu egin zuten. Gizonak gogor egin zion aurre Udaltzaingoari, eta, ondorioz, hiru agente lesionatu ziren. Atxilotuari agintaritzaren agentearen aurkako atentatua egotzi diote, eta epailearen esku utziko dute.\nBestalde, Angel Madrazok jakitera eman duenez, ostiraletik larunbaterako goizaldean Barakaldoko Udaltzaingoak beste gizon bat atxilotu zuen Zumalakarregi inguruan auto baten katalizatzaile bat lapurtzen saiatzeagatik.\n03:00ak aldera, bizilagun batek kalean zaratak entzun ondoren, leihotik begiratu, eta eskuan erradial bat zeukan gazte bat ikusi zuela ohartarazi zien agenteei. Udaltzaingoa berehala bertaratu zen eta pertsona hori geldiarazi zuen, auto batean ihes egiten saiatu zen arren. Esku-hartze horretan, patruila-autoa kolpatu zuten.\nGizonari katalizatzaile moztu berri bat konfiskatu zioten, baita legez kanpoko praktika hori egiteko hainbat material ere (katu hidraulikoa, zerra elektrikoa, zerra-diskoak, linternak...). Gizonak adierazi zuenez, inguruan aparkatuta zegoen ibilgailu baten katalizatzailea lapurtzea zen bere asmoa, baina poliziak azkar jardun zuenez, ezin izan zuen.\nGazteak zeraman katalizatzailearen jatorria ikertzen ari dira udaltzainak, itxura guztien arabera, lapurtu egin baitu.


Animaziozko Film Labur Onenaren Goya sarirako izendapenarekin borobildu du Alberto Vazquezek 'Homeless Home' lanarekin bizitako urte bikaina. Proiektu horrekin historia egin eta nazioarteko jaialdi garrantzitsuenetan egon da. Coruñako zinemagilearekin hitz egin dugu film laburrari eta etorkizuneko asmoei buruz.\nAlberto Vázquez: Online ikusi genuen gala, bagenekielako aukerak genituela, gure film laburrak ibilbide ona izan baitu. Beste hainbat sariren artean,munduko animazio jaialdirik garrantzitsueneko, Annecyko,Epaimahaiaren Saria irabazi du, eta horrek bultzada handia eman dio. Orain,film berri batean ari gara lanean hainbat estudioren artean, eta Coruñako bulegoan geundela ikusi genuen gala, laburrean parte zuen lantaldearekin, proiektu berri honetan ere esku hartzen baitute zenbaitek. Oso pozik geunden eta izendapena ospatzeko topa egin genuen.\nZineuskadi: Film laburraren emaitza onak ikusita, zer aukera ikusten dituzue saria eskuratzeko?\nAlberto Vázquez: Estatistikek aukerak daudela diote (barreak). Nazioartean ibilbide ona egin dugu: ospe handiko hainbat sari jaso ditugu, eta hori positiboa izan daiteke. Sari honekin gertatzen dena da 1.600 akademikok bozkatzen dutela eta guztiek ez dituztela laburrak ikusiko. Gainera, norberak dituen kontaktuek ere eragina dute aukeraketan. Gu, euskaldunak eta galiziarrak garenez, periferian gaude; izan ere, akademikoen kopuru handiena madrilen bizi da. Baina tira, Goya gehiago ere irabazi ditugu; ibilbidea dugu enpresa gisa, baita ekoiztetxeak, nik zuzendari gisa eta lantaldeak ere.Beraz, uste dut aukerak baditugula.\nZineuskadi: 2020a urte zaila izan zen sektorearentzat, baina, egia esan, zuei oso ondo joan zaizue'Homeless Home' film laburrarekin.\nAlberto Vázquez: Oso urte txarra izan da, batez ere film luzeen estreinaldietarako. Film laburren kasuan estreinaldiak jaialdietan izaten dira, eta horietako asko, online bada ere, egiten ari dira. Ez da gauza bera; izan ere, ezin duzu lekuetara bidaiatu, zure proiektua aurkeztu, hari buruz hitz egin eta abar, baina elkarrizketak online egin ditzakezu. Hori da bizitzea tokatu zaiguna;horretara egokitu eta egoera onartu behar dugu.\nZineuskadi: Film laburra ikusteko aukerarik izan ez dutenei, nola aurkeztuko zenieke?\nZineuskadi: Zer balantze egiten duzue lortzen ari zaretenaz?\nAlberto Vázquez: Zoragarria izaten ari da. Egia esan, gure lan guztiek oso ibilbide ona izan ohi dute, eta 'Homeless Home'-ek aurrekoen ildo beretik jarraitzen du. Iraupen luzeko lasterketa da:gure laugarren film laburra da, film luze bat ere egin dugu, orain bigarrenarekin gaude, eta dena handituz doa, guk ere hobera egiten baitugu. Lehen film laburretik hona asko hobetu dugu; geroz eta maila, kontaktu eta baliabide gehiago ditugu. Azken lan hau jauzi handia izan da finantziazio mailan; Euskal Herriaren eta Frantziaren arteko koprodukzioa da eta, ondorioz, aurrekontua bikoiztu egin zaigu.\nZineuskadi: Azkenean ezin izan den arren, Annecyko Zinemaldiak berak Oscars sarietarako hautagai gisa proposatu zintuzteten.\nAlberto Vázquez: Hala da. Bagenekien zaila zela, Oscars sarietarako Pixar eta Disney bezalako enpresa handiagoen film laburrak aukeratu ohi baitituzte, zeinak mezu zuriagoa duten, gainera. Gure film laburra nahiko iluna da, sexua dago, indarkeria dago, eta hori ikustea zaila da. Ez ditugu Oscars-ak edo Goyak irabazteko film laburrak egiten; hori ez da gure xedea, bestela beste produktu mota batzuk egingo genituzke, umeei zuzendutakoak edo publiko guztientzat direnak. Hori balitz gure helburua, istorioak eta kontatu nahi dudana bideratzeko modua aldatuko nituzke, baina horren bila ez gabiltzanez, geure espirituari leial izaten jarraitzen dugu. Ematen diguten guztia beti eskertuko dugu.\nZineuskadi: Film luze batean lan egiten ari zaretela esan duzu. Hitz egin diezagukezu esku artean duzun proiektuari buruz?\nAlberto Vázquez: Hiru urte daramat proiektu batean lanean:orain ekoizpen-fasean gaude eta 2022an estreinatzeko asmoa dugu. ‘Unicorn Wars’ du izenburu, eta adarbakarraren gerra esan nahi du.Baso magiko batean gertatzen den fabula bat da, hartzatxoen eta adarbakarren arteko gerra bati buruzko. Niretzat garrantzitsuak izan diren film batzuen berrinterpretazio moduko bat da, 'Apocalipsis now' edo 'Platoon' kasu. Oso pozik gaude animazioaren sektorean ikusmin handia sortu duelako proiektuak, eta dagoeneko jaialdi garrantzitsuetan aurkeztu dugulako.


«Batasuna eta diziplina soziala» eskatu ditu Sanchezek | Gizartea | Berria\nPedro Sanchez, artxiboko irudi batean. Jagoba Manteriola / Foku Tamaina handiagoan ikusi\n«Behin egin genuen, eta berriro egingo dugu». Espainiako gobernuburu Pedro Sanchezek aitortu du herritarrak «nekatuta» daudela pandemia gehiegi irauten ari delako, baina uste du mugimendua eta pertsonen arteko kontaktuak murriztea dela birusari aurre egiteko modu bakarra, eta horretan jarraitzeko deia egin du, «baturik, diziplina sozialez eta irabazteko grinaz».\nLurraldeen Arteko Osasun Kontseiluan hartutako erabakiak aletu ditu Sanchezek. Esan duenez, lau arrisku maila ezarri dituzte: arrisku apala, ertaina, handia eta muturrekoa. Era berean, arrisku maila bakoitzari dagozkion neurriak, eta lurralde bakoitza zer mailatan dagoen erabakitzeko adierazle eta irizpideak ere zehaztu dituzte; adibidez, hamalau egunetan metatutako intzidentzia tasa –100.000 biztanleko 250 kutsatu baino gehiago egotea izango litzateke egoera oso larria dela adieraziko lukeen datua– eta okupatutako oheen kopurua –oheen %15 edo ZIUetako oheen %25 baino gehiago okupatuta egotea–.\nIrizpide horien arabera 4. alarma mailara edo «egoera oso larrira» iritsiz gero baino ez litzateke ezarriko alarma egoera. Sanchezek nabarmendu du hartu beharreko neurrien inguruko erabakia autonomia erkidegoei dagokiela, Espainiako Gobernuari jakinarazi ostean.\nSanchezek esan du «hilabete latzak» datozela, baina ziur agertu da posible dela kutsatzeak geldiaraztea. Helburu zehatz bat ere finkatu du: metatutako intzidentzia tasa, Espainian gaur egun 348koa dena, 25era jaistea.\nEspainiako presidenteak uste du hori lortzeko «abantaila» batzuk badaudela, martxoko egoerarekin alderatuta: «Orain proba gehiago egiten ditugu, materialaren aldetik ere ez daukagu martxoan genuen eskasia, eta gehiago dakigu gaixotasuna kutsatzeko bideez».


ERREZITALDIAK – Arkaitz Mendoza\nOrdubeteko kontzertu bat emateko behar diren obra multzoa bildu nuenean jendaurrean errezitalak eskaintzeko aukera eman zidaten. Honela urduritasunak eta erronkak gailentzeko ausardia lortuko nuke, behar den kontzentrazio puntua aurkitu arte. Probintziako herrietan eskaini nituen nire lehen errezitalak 13 urterekin, kontzertu bira txikia kultur etxe, musika eskola eta antzokietan burutuz. Egitarau berbera interpretatzen nuen, behin eta berriro joaz obrak hobeto sakontzen ziren eta azkar galdu nituen zuzeneko ekitaldiek eragiten dituzten urduritasunak. Horrek ziurtasuna eta konfiantza eman dit gaur egun kontzertuetarako, gehienetan lasai asko egonez errezitaldi aurreko uneetan. Orain irakasle izanda, behin eta berriro esaten diet ikasleei kontzertuei aurre egin behar dietela, beldurrak albo batera uzteko eta ikasgeletako bakardadean jo ez dezaten.\nDonostiako “Cultura Musical” Elkarterako eskainitako piano errezitaldia Kursaal auditorioan, 2007\n14 urterekin Euskadiko Orkestra Sinfonikoarekin Mozarten Pianorako Kontzertu baten atal bat jotzeko aukera izatea opari ederra izan zen, baina urte batzuk geroago iritsi ziren errezitaldirik garrantzitsuenak: Musika Hamabostaldiko Gazte Interpreteen Zikloan, “Cultura Musical” Elkarterako Kursaal auditorioan eskainitako errezitaldia eta Eusko Jaurlaritzak hautatu eta gero, Argentina eta Uruguai herrialdeetan burututako kontzertu bira luzea. Esperientzia aberatsak, izugarriak, askotan espero ez dituzunak eta betiere gogobetekoak, orain arte nigan fidatu duten guztiei eskerrak emateko modukoa, nire sentipenak adierazteko lekua eta unea eman didatelako.\nEta azkenean iritsi egin da eguna: 75. Musika Hamabostaldian hilabete gutxira aurkeztuko nuen nire lehen diskoa ezagutarazi nuen Frédéric Chopinen “Nokturno” aukeraketa batekin. Lekua miresgarria izan zen, Donostiako Nautikoa, itsasoaren olatuak eta haizeak erromantizismoko aintzindari diren obra zerutiar hauekin batera. Etxepare Institutuak argitaratutako Harkaitz Canoren poesiak pianorako obra hauen inguruan Donostiako Viktoria Eugenia Club Aretoan izan zuten aurkezpen ofiziala Donostia Musikak bultzaturik, areto txikia, inguratzaile, entzulea zure ondoan arnasten duen horietakoa, paregabea “Nokturno” hauentzat.


kritiken hemeroteka » Kanpaiak ordainduko du\n« Diktadorearen bi gorputzak | Apetazko digresioak »\nKanpaiak ordainduko du Mikel Ayerbe / Berria, 2016-11-20\nMiren Gorrotxategik (Azpeitia, 1981) Augustin Zubikarai Saria (nobela sortzeko beka) eskuratu zuen 2015ean, eta 33 ezkil izenburuko liburua kaleratu berri du. Publikatzen hasi berria den edozein idazlek aukera eskaintzen dio irakurleari bere opera prima-ra aurreiritzirik gabe (edo oso gutxirekin) hurbiltzeko. Eta excusatio labur honekin jarraituz, are, idazlearen jaioterrikoa ni eta bera urtebete gazteagoa izanik, erraz pentsa daiteke background soziokultural afektibo antzekoa konpartitzen dugula, gutxi gorabehera. Horraino nire aurreiritzi aitorgarria (isiltzekoen artean: lehena, emaitza batere ez gustatu eta hemen horretaz idatzi beharraren beldur izana, hurbileko inor haserretzeko ere; eta bigarrena, egileak bi tipografien aldeko hautua egin izana. Zorionez gaurkoan halakorik ez dela gertatuko espero dut).\nArgumentuari dagokionez, ezin askorik esan, misterioari eusteko eta informazioa tantaka dosifikatzeko abilezia baita aurreneko puntu aipagarria. Baserri giroko thriller modernoan, guztia Karmen eta Ferminen lurretan burezurra aurkitzean abiatzen da. Abiatu baino gehiago, katramilatu, gertakizunek eta orbainek iraganeraino luzatzen den itzal isil bezain arriskutsua baitute. Pertsonaia gehienak arketipikoak dirudite lehen begiratuan: baserriaz eta familiaz arduratzen den prakak daramatzan ama heldua; aita, apustuzalea bezain edalea den praka-jario sentibera; seme biki zazpikiak bestetik, haietako bat hila; eta, azkenik, osaba aberats zikoitz bihurtua; errain ohia; ertzainak eta hirugarren mailako herri txikiko pertsonaiak, esamesak, fede kontuak eta sineskeriak. Nobela beltz onetan bezala, ordea, osagaiak betikoak ala betirakoak izanagatik (hilketak, drogak, botere harremanak, maitasun eta maitemin gorrotagarriak, iraganeko gatazka konponezinak), xehetasunetan datza jainkoa, eta konta-tekniken zehaztasunean jokoa.\nGorrotxategik bete-betean asmatu duela dirudi; izan ere, alferrikako floritura eta errazkeriak ahal bezala zokoratu eta itxuraz sinplea dirudien kontakizun borobil bezain poliedrikoa osatu du. Zenbaitentzat klasikoa izango da agian (ez dugu landa eremuko askotariko bibliofilmografia zerrendatuko), baina nobela beltz garaikidean erabili izan diren baliabide narratiboak ederki baliatu dira eta istorioaz haragoko auziak zein gizarte kritika- zein eztabaida- gaiak ere ez dira makalak. Era berean, eskertzekoa deritzot (oraingoz behintzat) lur azaleraturiko hezurrek ez dutela Gerra Zibilera eramaten (edota bahituriko haurren dramara), Picassoren Gernika ageri den arren liburuko beste une hunkigarrienetako batean.\n33 ezkil gomendatzeko gainerako arrazoien artean, kapitulu laburren egituraketa landua, atalen zein planoen arteko fin jositako trantsizioak eta, motzean esanda, muntatze lanaren taxuketa egokia aipatuzko nituzke. Esaldiak eta egoerak, pertsonaien ageriko zein ezkutuzko ikuspuntuak, iraganaren zamak eta gisako ezaugarriak ederki tenkatuta daude, irakurketaren misterioari eta irakurlearen jakin goseari une oro koska bat estutuz (horratx letra etzaneko pasarteen zioa). Zinez aipatzekoak dira denboraren antolaketa eta, metaforikoak baino gehiago, sarritan alegorikotzat har daitezkeen irudi sekuentziak ere (animaliekiko konparazioak dira horren erakusle).\nBalizko irakurleari aurreiritziak baztertu baina badaezpada gehiegi ere ez espero izateko aholkatu edo kasu emanaz amaitu nahi nuke. Errazagoa da horrela.


Euskaraldia sustatzeko adierazpena (PDF)\nElgoibarko udal ordezkariek aho batez eman diote baiezkoa uztailaren 19ko Osoko Bilkuran Euskaraldiaren adierazpen bateratuari, euskararen erabilera indartzeko udazkenean gauzatuko den Euskaraldia ekimena babesteko. Bertan adierazten duten moduan, udal barrura begira ekimena zabaltzeko konpromisoa hartu du Udalak, baita herrira begira ere sustatzaile lanetan aritzekoa ere.\nGipuzkoako udal guztietan aurkezten ari diren adierazpen bateratua da Elgoibarreb onartu dutena.\nElgoibarko Udalbatzak bat egiten du Euskaraldiarekin eta ekimenaren sustatzaile izango da. Horrenbestez, erantzukizunez eta eredugarritasunez jokatzeko konpromisoa hartzen du.\nElgoibarko Udalak, udal barruan ez ezik udalerrian ere, ekimenaren sustatzaileetako bat den aldetik, herritarrak gonbidatuko ditu Euskaraldiko ekimenean parte har dezaten eta izena emateko bideak erraztuko ditu.\nElgoibarko Udalak, bat egiten du ekimena Gipuzkoan elkarrekin, elkarlanean eta batera garatzearekin, lurralde mailako politika bateratu bati begira, ahalik eta udal gehienetan, mankomunitateetan, Gipuzkoako Foru Aldundian eta Gipuzkoako Batzar Nagusietan.


Galdera errepikaria Xuxen dela eta Sustatu.eus - Teknologia albisteak\nGaldera errepikaria Xuxen dela eta\nMikel - Pasaia\n2006-10-23 : 10:10\nBeno, lantzean behin azaltzen den galdera batekin nator ni. Jende asko dago Xuxen ortografia zuzentzailearen zain. Ba al da horren berririk?\nSarreran diodan bezala jende asko dago Xuxen euskarazko ortografia zuzentzailearen zain, horien artean ni neu. Oker ez banago uda hasi baino lehenago kaleratzeko zegoen.\nSustatuko erreferentzia bat: www.sustatu.com/1140441442\nBadakit horrelako kontuek lan asko eta ezusteko gehiago izaten dituztela. Hori dela eta, berriro galdetu nahiko nuke noizko espero genezakeen OO.org 2.x lan egingo duen Xuxen-a.\nBestalde, askatzeko intentzioa bazegoela irakurri dut Sustatun (lotura berean oker ez banago) horrela programa hori beste hainbat aplikazio zein plataformatan funtziona dadin moldatu ahal izateko. Zer dago honen inguruan?\nAzkenik, horrelako proiektuetan dabiltzanei nire esker ona eta begirunea erakutsi nahi diet.\nMila esker. Mikel\n2006-10-23 : 12:03\nOpenOffice.org-erako XUXEN bat laster egongo da atzigarri euskadi.net-etik. Garapena bukatu dugu eta azken ikutu batzuk ematen ari gara, baina nik uste nahiko azkar jadanik zintzilikatuko dutela euskadi.net-etik.\nBi bertsio kaleratuko dio, biak kode irekian. Bata, Hunspell formatuan, OpenOffice.org 2.0.2tik aurrera formatu hau erabiltzen baita eta Myspell formatuan, aurreko bertsioetarako eta baita Thunderbird posta-bezero edo Firefox 2.0 bezalako programentzat balio duena.\n> Beno, lantzean behin azaltzen den galdera batekin nator ni. Jende asko dago Xuxen ortografia zuzentzailearen zain. Ba al da horren berririk?\n> Sarreran diodan bezala jende asko dago Xuxen euskarazko ortografia zuzentzailearen zain, horien artean ni neu. Oker ez banago uda hasi baino lehenago kaleratzeko zegoen.\n> Sustatuko erreferentzia bat: "www.sustatu.com/1140441442":http://www.sustatu.com/1140441442\n> Badakit horrelako kontuek lan asko eta ezusteko gehiago izaten dituztela. Hori dela eta, berriro galdetu nahiko nuke noizko espero genezakeen OO.org 2.x lan egingo duen Xuxen-a.\n> Bestalde, askatzeko intentzioa bazegoela irakurri dut Sustatun (lotura berean oker ez banago) horrela programa hori beste hainbat aplikazio zein plataformatan funtziona dadin moldatu ahal izateko. Zer dago honen inguruan?\n> Azkenik, horrelako proiektuetan dabiltzanei nire esker ona eta begirunea erakutsi nahi diet.\n> Mila esker.\n2006-10-23 : 13:13\nEz ahaztu berria ematen jarri bezain laster, asko baikara irrikitan gaudenak.\nZorionak zuen lanagatik, batez ere "libre"rako bidea jorratzeagatik. Euskarak hortik du etorkizun argiago a eta.\n2006-10-23 : 19:39\nBai, gero eta gehiago gara horren zain gaudenak. Hori, eta OpenOffice 2.0 guztiz euskaratua ikustearen zain. Seguru nago badagoela hortik zehar jende asko bere denbora ematen ari dena biak lortzeko.